Avis juridique important

|

31991L0072

Οδηγία 91/72/ΕΟΚ της Επιτροπής της 16ης Ιανουαρίου 1991 για την τροποποίηση της οδηγίας 79/112/ΕΟΚ όσον αφορά την αναγραφή των αρωματικών υλών στον κατάλογο των συστατικών υλών που περιέχεται στην επισήμανση των τροφίμων

Επίσημη Εφημερίδα αριθ. L 042 της 15/02/1991 σ. 0027 - 0028 Φινλανδική ειδική έκδοση: Κεφάλαιο 15 τόμος 10 σ. 0047  Σουηδική ειδική έκδοση: Κεφάλαιο 15 τόμος 10 σ. 0047

ΟΔΗΓΙΑ ΤΗΣ ΕΠΙΤΡΟΠΗΣ  της 16ης Ιανουαρίου 1991  για την τροποποίηση της οδηγίας 79/112/ΕΟΚ όσον αφορά την αναγραφή των αρωματικών υλών στον κατάλογο των συστατικών υλών που περιέχεται στην επισήμανση των τροφίμων  ( 91/72/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους ( 1 ),  όπως τροποποιήθηκε τελευταία από την οδηγία 89/395/ΕΟΚ ( 2 ), και ιδίως το άρθρο 6 παράγραφος 5 στοιχείο β ) τρίτη περίπτωση,  Εκτιμώντας :  ότι οι εθνικές νομοθεσίες, που διαφέρουν ως προς τον τρόπο αναγραφής των αρωματικών υλών στον κατάλογο των συστατικών που περιέχεται στην επισήμανση των τροφίμων, είναι δυνατόν να εμποδίσουν την ελεύθερη κυκλοφορία των προϊόντων αυτών και να  δημιουργήσουν συνθήκες αθέμιτου ανταγωνισμού -  ότι όλες οι ρυθμίσεις που αφορούν την επισήμανση των τροφίμων πρέπει να βασίζονται στην επιτακτική ανάγκη πληροφόρησης και προστασίας των καταναλωτών -  ότι, για το σκοπό αυτό, ο χαρακτηρισμός "φυσική" ή κάθε άλλη έκφραση με ανάλογη σημασία πρέπει να προστατεύεται -  ότι οι όροι αυτοί έχουν οριστεί στο άρθρο 9 παράγραφος 2 της οδηγίας 88/388/ΕΟΚ του Συμβουλίου της 22ας Ιουνίου 1988 για την προσέγγιση των νομοθεσιών των κρατών μελών στον τομέα των αρωματικών υλών που προορίζονται να χρησιμοποιηθούν στα τρόφιμα και  των βασικών υλών από τα οποία παρασκευάζονται ( 3 )-  ότι ο ορισμός αυτός είναι αναγκαίος να επεκταθεί και στον τομέα της επισήμανσης των τροφίμων -  ότι, σύμφωνα με τη διαδικασία του άρθρου 17 της οδηγίας 79/112/ΕΟΚ, υπεβλήθη στη Μόνιμη Επιτροπή Τροφίμων σχέδιο των μέτρων που πρέπει να ληφθούν - ότι η επιτροπή αυτή δεν γνωμοδότησε σχετικά και ότι, κατά συνέπεια, η Επιτροπή υπέβαλε πρόταση για τα  μέτρα αυτά στο Συμβούλιο -  ότι, επειδή το Συμβούλιο δεν αποφάνθηκε σχετικά με την πρόταση μέσα στην καθορισμένη τρίμηνη προθεσμία, τα εν λόγω μέτρα θεσπίζονται από την Επιτροπή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1  Η οδηγία 79/112/ΕΟΚ τροποποιείται ως εξής :  1 . Το άρθρο 6 παράγραφος 5 στοιχείο β ) τρίτη περίπτωση αντικαθίσταται από το ακόλουθο κείμενο :  "- Οι αρωματικές ύλες αναγράφονται σύμφωνα με το παράρτημα ΙΙΙ της παρούσας οδηγίας ."  2 . Προστίθεται το ακόλουθο παράρτημα ΙΙΙ :  "ΠΑΡΑΡΤΗΜΑ ΙΙΙ  Αναγραφή των αρωματικών υλών στον κατάλογο των συστατικών  1 . Οι αρωματικές ύλες αναφέρονται με τον όρο "αρωματική(ές ) ύλη(ες )" ή με ειδικότερη ονομασία ή περιγραφή της αρωματικής ύλης .  2 . Ο όρος "φυσική" ή κάθε άλλη έκφραση με την ίδια ουσιαστικά σημασία μπορεί να χρησιμοποιηθεί μόνο για τις αρωματικές ύλες, των οποίων το αρωματικό συστατικό περιέχει αποκλειστικά αρωματικές ουσίες, όπως αυτές ορίζονται στο άρθρο 1 παράγραφος 2  στοιχείο β ) σημείο i ) ή/και αρωματικά παρασκευάσματα, όπως αυτά ορίζονται στο άρθρο 1 παράγραφος 2 στοιχείο γ ) της οδηγίας 88/388/ΕΟΚ που αφορά τις αρωματικές ύλες .  3 . Σε περίπτωση που η ονομασία της αρωματικής ύλης περιέχει αναφορά στη φύση ή στη φυτική ή ζωική προέλευση των ουσιών που χρησιμοποιήθηκαν, ο όρος "φυσική" ή οποιαδήποτε άλλη έκφραση με την ίδια ουσιαστικά σημασία, μπορεί να χρησιμοποιηθεί μόνον εφόσον  το αρωματικό συστατικό έχει απομονωθεί, με κατάλληλες φυσικές μεθόδους ή με ενζυματικές ή μικροβιολογικές μεθόδους ή με παραδοσιακές μεθόδους παρασκευής τροφίμων, αποκλειστικά και μόνον, ή σχεδόν αποκλειστικά, από το αντίστοιχο τρόφιμο ή την αντίστοιχη  πηγή αρωματικών υλών ."  Άρθρο 2  1 . Τα κράτη μέλη τροποποιούν, αν είναι αναγκαίο, τις νομοθετικές, κανονιστικές ή διοικητικές διατάξεις τους κατά τρόπο ώστε :  - να επιτρέπουν την εμπορία προϊόντων που είναι σύμφωνα με την παρούσα οδηγία το αργότερο στις 30 Ιουνίου 1992,  - να απαγορεύουν την εμπορία των προϊόντων που δεν είναι σύμφωνα με την παρούσα οδηγία από την 1η Ιανουαρίου 1994.  Ενημερώνουν αμέσως την Επιτροπή σχετικά .  2 . Οι σχετικές διατάξεις που θεσπίζονται από τα κράτη μέλη περιλαμβάνουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους . Οι λεπτομέρειες της εν λόγω παραπομπής καθορίζονται από τα κράτη μέλη .  Άρθρο 3  Η παρούσα οδηγία απευθύνεται στα κράτη μέλη .   Βρυξέλλες, 16 Ιανουαρίου 1991 . Για την Επιτροπή  Martin BANGEMANN  Αντιπρόεδρος   ( 1 ) ΕΕ αριθ . L 33 της 8 . 2 . 1979, σ . 1 . ( 2 ) ΕΕ αριθ . L 186 της 30 . 6 . 1989, σ . 17 . ( 3 ) ΕΕ αριθ . L 184 της 15 . 7 . 1988, σ . 61 .


Avis juridique important

|

31998L0090

Οδηγία 98/90/ΕΚ της Επιτροπής της 30ής Νοεμβρίου 1998 για την προσαρμογή στην τεχνική πρόοδο της οδηγίας 70/387/ΕΟΚ του Συμβουλίου για τις θύρες των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 337 της 12/12/1998 σ. 0029 - 0039

ΟΔΗΓΙΑ 98/90/ΕΚ ΤΗΣ ΕΠΙΤΡΟΠΗΣ της 30ής Νοεμβρίου 1998 για την προσαρμογή στην τεχνική πρόοδο της οδηγίας 70/387/ΕΟΚ του Συμβουλίου για τις θύρες των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 98/14/ΕΚ της Επιτροπής (2), και ιδίως το άρθρο 13 παραγραφος 2,την οδηγία 70/387/ΕΟΚ του Συμβουλίου, της 27ης Ιουλίου 1970, περί προσεγγίσεως των νομοθεσιών των κρατών μελών που αφορούν τις θύρες των μηχανοκίνητων οχημάτων και των ρυμουλκουμένων τους (3), όπως τροποποιήθηκε από την πράξη προσχώρησης της Δανίας, της Ιρλανδίας και του Ηνωμένου Βασιλείου, και ιδίως το άρθρο 3,Εκτιμώντας:ότι η οδηγία 70/387/ΕΟΚ είναι μια από τις επιμέρους οδηγίες της διαδικασίας έγκρισης ΕΚ τύπου που θεσπίσθηκε από την οδηγία 70/156/ΕΟΚ 7 ότι, συνεπώς, οι διατάξεις που θεσπίστηκαν με την οδηγία 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές ενότητες ισχύουν στην οδηγία 70/387/ΕΟΚ 7ότι είναι δυνατόν να προσαρμοσθεί περαιτέρω η παρούσα οδηγία στην τεχνική πρόοδο με την παροχή μεγαλύτερης ασφάλειας στους επιβάτες ορισμένων βαρέων εμπορικών οχημάτων κατά την άνοδο και κάθοδό τους από το διαμέρισμα του οδηγού 7ότι, ιδίως, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ, απαιτείται σε κάθε επιμέρους οδηγία να επισυνάπτεται έγγραφο πληροφοριών που να περιλαμβάνει τα σχετικά στοιχεία που αναφέρονται στο παράρτημα Ι της εν λόγω οδηγίας, καθώς και πιστοποιητικό έγκρισης τύπου με βάση το παράρτημα VI της εν λόγω οδηγίας ώστε να καθίσταται δυνατή η μηχανογράφηση της έγκρισης τύπου 7ότι είναι αναγκαίο, για την πρακτική εφαρμογή της οδηγίας 70/387/ΕΟΚ να προβλεφθούν ομοιόμορφες διατάξεις σε όλα τα κράτη μέλη 7ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο που έχει συγκροτηθεί βάσει της οδηγίας 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 70/387/ΕΟΚ τροποποιείται ως εξής:1. Στο άρθρο 1 οι όροι «σιδηροτροχών, ελκυστήρων, γεωργικών μηχανών και μηχανημάτων δημοσίων έργων» αντικαθίστανται από τους όρους «σιδηροτροχιών, γεωργικών και δασικών ελκυστήρων και κινητών μηχανημάτων».2. Τα παραρτήματα τροποποιούνται σύμφωνα με το παράρτημα της παρούσας οδηγίας.Άρθρο 2 1. Από την 1η Ιανουαρίου 1999, κανένα κράτος μέλος δεν επιτρέπεται, για λόγους που σχετίζονται με τις θύρες:- να αρνείται, για ένα τύπο μηχανοκίνητου οχήματος τη χορήγηση έγκρισης ΕΚ τύπου ή εθνικής έγκρισης τύπου,ή- να απαγορεύει την πώληση, την ταξινόμηση ή τη θέση σε κυκλοφορία οχημάτωνεφόσον τα οχήματα πληρούν τις προδιαγραφές της οδηγίας 70/387/ΕΟΚ, όπως τροποποιείται από την παρούσα οδηγία.2. Από την 1η Οκτωβρίου 2000, τα κράτη μέλη:- δεν χορηγούν πλέον έγκριση ΕΚ τύπου,και- μπορούν να απορρίψουν τη χορήγηση εθνικής έγκρισης τύπου,για ένα νέο τύπο οχήματος για λόγους που σχετίζονται με τις θύρες εφόσον δεν πληρούνται οι απαιτήσεις της οδηγίας 70/387/ΕΟΚ, όπως τροποποιείται από την παρούσα οδηγία.Άρθρο 3 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία έως τις 31 Ιανουαρίου 1998. Ενημερώνουν την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή τις κύριες διατάξεις εσωτερικού δικαίου που θεσπίζουν στο πεδίο που καλύπτεται από την παρούσα οδηγία.Άρθρο 4 Η παρούσα οδηγία αρχίζει να ισχύει την έβδομη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5 Η παρούσα οδηγία απευθύνεται στα κράτη μέλη.Βρυξέλλες, 30 Νοεμβρίου 1998.Για την ΕπιτροπήMartin BANGEMANNΜέλος της Επιτροπής(1) ΕΕ L 42 της 23. 2. 1970, σ. 1.(2) ΕΕ L 91 της 25. 3. 1998, σ. 1.(3) ΕΕ L 176 της 10. 8. 1970, σ. 5.ΠΑΡΑΡΤΗΜΑ 1. Μεταξύ του διατακτικού και του παραρτήματος Ι παρεμβάλλεται ο ακόλουθος κατάλογος παραρτημάτων:>ΘΕΣΗ ΠΗΝΑΚΑ>2. Το παράρτημα Ι τροποποιείται ως εξής:«ΠΑΡΑΡΤΗΜΑ ΙΠΕΔΙΟ ΕΦΑΡΜΟΓΗΣ, ΟΡΙΣΜΟΙ, ΓΕΝΙΚΕΣ ΠΡΟΔΙΑΓΡΑΦΕΣ, ΑΙΤΗΣΗ ΕΓΚΡΙΣΗΣ ΕΚ ΤΥΠΟΥ, ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ, ΜΕΤΑΒΟΛΕΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ, ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ1. ΠΕΔΙΟ ΕΦΑΡΜΟΓΗΣ1.1. Η παρούσα οδηγία ισχύει για τις θύρες των μηχανοκίνητων οχημάτων των κατηγοριών M1 και N (1).2. ΟΡΙΣΜΟΙΓια τους σκοπούς της παρούσας οδηγίας νοείται ως:2.1. "Έγκριση τύπου ενός οχήματος" η έγκριση ενός τύπου οχήματος όσον αφορά τις θύρες του και τα ισχύοντα χαρακτηριστικά των θυρών αυτών.2.2. "Τύπος οχήματος" τα οχήματα που δεν διαφέρουν ουσιαστικά όσον αφορά τα ακόλουθα χαρακτηριστικά:- το σχεδιασμό και τα χαρακτηριστικά αντοχής των μανδάλων και γιγγλυμών των οχημάτων που αναφέρονται στο παράρτημα ΙΙ,- τις προδιαγραφές κατασκευής και εγκατάστασης αναβατήρων και βαθμίδων των οχημάτων που αναφέρονται στο παράρτημα ΙΙΙ,- τη θέση και τα γεωμετρικά χαρακτηριστικά των κατώτερων βαθμίδων και των χειρολαβών των οχημάτων που αναφέρονται στο παράρτημα ΙΙΙ,εφόσον τα χαρακτηριστικά αυτά είναι δεσμευτικά για τις προδιαγραφές της παρούσας οδηγίας.3. ΓΕΝΙΚΕΣ ΠΡΟΔΙΑΓΡΑΦΕΣ3.1. Σχεδιασμός3.1.1. Τα χαρακτηριστικά σχεδιασμού του οχήματος πρέπει να επιτρέπουν την είσοδο και την έξοδο με πλήρη ασφάλεια.3.1.2. Τα οχήματα της κατηγορίας N2, μάζας άνω των 7,5 τόνων και της κατηγορίας N3 πρέπει να πληρούν τις προαναφερθείσες απαιτήσεις εφόσον πληρούν τις προδιαγραφές του παραρτήματος ΙΙΙ.3.2. Θύρες, είσοδοι και έξοδοι3.2.1. Οι θύρες, οι είσοδοι και οι έξοδοι πρέπει να είναι έτσι κατασκευασμένες ώστε να χρησιμοποιούνται εύκολα και ακίνδυνα.3.3. Θύρες και μάνδαλα3.3.1. Οι θύρες και τα μάνδαλα πρέπει να είναι σχεδιασμένα έτσι ώστε να αποφεύγεται κάθε ενοχλητικός θόρυβος κατά το κλείσιμο.3.3.2. Τα μάνδαλα των θυρών πρέπει να είναι σχεδιασμένα έτσι ώστε να αποφεύγεται το τυχαίο άνοιγμά τους.3.4. Μάνδαλα και γιγγλυμοί (απαιτήσεις κατασκευής και εγκατάστασης)3.4.1. Οι γιγγλυμοί των θυρών (εξαιρέσει των πτυσσομένων θυρών), όταν βρίσκονται στην πλευρά του οχήματος, πρέπει να τοποθετούνται προς τα εμπρός κατά τη φορά της πορείας του οχήματος. Για τις διπλές θύρες, οι απαιτήσεις αυτές ισχύουν για το θυρόφυλλο που ανοίγει πρώτο 7 το άλλο θυρόφυλλο πρέπει να είναι δυνατόν να μανδαλώνεται.3.4.2. Τα μάνδαλα και οι γιγγλυμοί των πλευρικών θυρών των οχημάτων της κατηγορίας M1 πρέπει να πληρούν τις προδιαγραφές του παραρτήματος ΙΙ της παρούσας οδηγίας.3.5. Αναβατήρες και βαθμίδες (απαιτήσεις κατασκευής και εγκατάστασης)3.5.1. Το ακροαξόνιο, η στεφάνη (ζάντα) και τα υπόλοιπα μέρη των τροχών δεν λογίζονται ως αναβατήρες ή βαθμίδες κατά την έννοια της παρούσας οδηγίας, εκτός από περιπτώσεις όπου λόγοι κατασκευής ή χρήσης αποκλείουν την τοποθέτηση των αναβατήρων ή βαθμίδων σε άλλα σημεία του οχήματος.3.5.2. Στα οχήματα των κατηγοριών M1, N1 και N2 μέγιστης μάζας έως 7,5 τόνους, εάν το δάπεδο της εισόδου στο διαμέρισμα επιβατών απέχει άνω των 600 mm από το έδαφος, το όχημα πρέπει να έχει έναν ή περισσότερους αναβατήρες ή βαθμίδες.3.5.2.1. Ωστόσο, στα οχήματα παντός εδάφους, όπως αυτά ορίζονται στο παράρτημα ΙΙ Α της οδηγίας 70/156/ΕΟΚ, η απόσταση αυτή μπορεί να φθάνει έως τα 700 mm.3.5.2.2. Οι αναβατήρες και οι βαθμίδες πρέπει να είναι κατασκευασμένες έτσι ώστε να αποκλείεται ο κίνδυνος ολίσθησης.4. ΑΙΤΗΣΗ ΕΓΚΡΙΣΗΣ ΕΚ ΤΥΠΟΥ4.1. Η αίτηση έγκρισης ΕΚ τύπου ενός τύπου οχήματος όσον αφορά τις θύρες υποβάλλεται από τον κατασκευαστή.4.2. Υπόδειγμα του εγγράφου πληροφοριών δίδεται στο προσάρτημα 1.4.3. Στην τεχνική υπηρεσία που είναι αρμόδια για τις δοκιμές έγκρισης τύπου προσκομίζεται όχημα αντιπροσωπευτικό του προς έγκριση τύπου.5. ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ5.1. Εφόσον τηρούνται οι σχετικές απαιτήσεις, χορηγείται έγκριση ΕΚ τύπου βάσει του άρθρου 4 παράγραφος 3 της οδηγίας 70/156/ΕΟΚ.5.2. Υπόδειγμα του πιστοποιητικού έγκρισης ΕΚ τύπου δίδεται στο προσάρτημα 2.5.3. Σε κάθε τύπο οχήματος που εγκρίνεται αποδίδεται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το ίδιο κράτος μέλος δεν μπορεί να αποδώσει τον ίδιο αριθμό σε άλλο τύπο οχήματος.6. ΜΕΤΑΒΟΛΕΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ6.1. Σε περίπτωση που υπάρξουν μεταβολές του τύπου, ο οποίος έχει εγκριθεί βάσει της παρούσας οδηγίας, ισχύουν οι διατάξεις του άρθρου 5 της οδηγίας 70/156/ΕΟΚ.7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ7.1. Λαμβάνονται μέτρα σύμφωνα με τις διατάξεις του άρθρου 10 της οδηγίας 70/156/ΕΟΚ για να εξασφαλίζεται συμμόρφωση της παραγωγής.Προσάρτημα 1ΕΓΓΡΑΦΟ ΠΛΗΡΟΦΟΡΙΩΝ αριθ.. . . βάσει του παραρτήματος Ι της οδηγίας 70/156/ΕΟΚ του Συμβουλίου(*) σχετικά με την έγκριση ΕΚ τύπου ενός οχήματος όσον αφορά τις θύρες (οδηγία 70/387/ΕΟΚ, όπως τροποποιήθηκε τελευταία από την οδηγία . . ./. . ./ΕΚ) >ΑΡΧΗ ΓΡΑΦΗΚΟΥ>Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων.Τυχόν σχέδια υποβάλλονται σε κατάλληλη κλίμακα σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Οι τυχόν φωτογραφίες πρέπει να δείχουν επαρκείς λεπτομέρειες.Στην περίπτωση λειτουργιών που ελέγχονται με μικροεπεξεργαστή, πρέπει να δίδονται οι αντίστοιχες πληροφορίες σχετικά με τις επιδόσεις τους.0. ΓΕΝΙΚΑ0.1. Μάρκα (εμπορική επωνυμία του κατασκευαστή):0.2. Τύπος:0.3. Μέσα αναγνώρισης του τύπου, εφόσον υπάρχει σχετική επισήμανση στο όχημα (β):0.3.1. Θέση της εν λόγω επισήμανσης:0.4. Κατηγορία οχήματος (γ):0.5. Όνομα και διεύθυνση του κατασκευαστή:0.8. Διεύθυνση(-εις) του (των) εργοστασίου(-ων) συναρμολόγησης:1. ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ1.1. Φωτογραφίες ή/και σχέδια αντιπροσωπευτικού οχήματος:9. ΑΜΑΞΩΜΑ9.2. Χρησιμοποιούμενα υλικά και μέθοδοι κατασκευής:9.3. Θύρες επιβατών, μάνδαλα και γιγγλυμοί:9.3.1. Είδος θύρας και αριθμός θυρών:9.3.1.1. Διαστάσεις, φορά και μέγιστη γωνία ανοίγματος:9.3.2. Σχέδιο μανδάλων και γιγγλυμών και θέση τους στις θύρες:9.3.3. Τεχνική περιγραφή μανδάλων και γιγγλυμών:9.3.4. (Διαστασιολογημένες) λεπτομέρειες των εισόδων, των βαθμίδων και των αναγκαίων λαβών όπου υπάρχουν:(*) Η αρίθμηση των σημείων και υποσημειώσεων που χρησιμοποιούνται στο παρόν έγγραφο πληροφοριών αντιστοιχεί σε εκείνη του παραρτήματος Ι της οδηγίας 70/156/ΕΟΚ. Τα σημεία που δεν σχετίζονται με τον σκοπό της παρούσας οδηγίας έχουν παραλειφθεί.Πρόσθετες πληροφορίες για τα οχήματα παντός εδάφους1.3. Αριθμός αξόνων και τροχών:1.3.3. Κινητήριοι άξονες (αριθμός, θέση, σύζευξη):2.4.1. Για πλαίσιο χωρίς αμάξωμα2.4.1.4.1. Γωνία προσέγγισης (ιδα):2.4.1.5.1. Γωνία φυγής (ιδβ):2.4.1.6. Απόσταση από το έδαφος (όπως ορίζεται στο σημείο 4.5 του τμήματος Α του παραρτήματος ΙΙ της οδηγίας 70/156/ΕΟΚ)2.4.1.6.1. Μεταξύ των αξόνων:2.4.1.6.2. Κάτω από τον (τους) εμπρόσθιο(-ους) άξονα(-ες):2.4.1.6.3. Κάτω από τον(-τους) πίσω άξονα(-ες):2.4.1.7. Γωνία κεκλιμένου επιπέδου (ιδγ):2.4.2. Για πλαίσιο με αμάξωμα2.4.2.4.1. Γωνία προσέγγισης (ιδα):2.4.2.5.1. Γωνία φυγής (ιδα):2.4.2.6. Απόσταση από το έδαφος (όπως ορίζεται στο στοιχείο 4.5 του τμήματος Α του παραρτήματος ΙΙ της οδηγίας 70/156/ΕΟΚ):2.4.2.6.1. Μεταξύ των αξόνων:2.4.2.6.2. Κάτω από τον(-τους) εμπρόσθιο(-ους) άξονα(-ες):2.4.2.6.3. Κάτω από τον(-τους) πίσω άξονα(-ες):2.4.2.7. Γωνία κεκλιμένου επιπέδου (ιδγ):2.15. Ικανότητα εκκίνησης σε επιπέδου (μόνον το όχημα):4.9. Αναστολές διαφορικού: ναι/όχι/προεραιτικό (1)(1) Διαγράψτε ό,τι δεν χρειάζεται.>ΤΕΛΟΣ ΓΡΑΦΗΚΟΥ>Προσάρτημα 2ΥΠΟΔΕΙΓΜΑ[μέγιστο μέγεθος: A4 (210 Χ 297 mm)]ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ >ΑΡΧΗ ΓΡΑΦΗΚΟΥ>Σφραγίδα της διοίκησηςΚοινοποίηση σχετικά με την- έγκριση τύπου (1)- επέκταση της έγκρισης τύπου (1)- απόρριψη της έγκρισης τύπου (1)- ανάκληση της έγκρισης τύπου (1)ενός τύπου οχήματος/κατασκευαστικού στοιχείου/ιδιαίτερης τεχνικής ενότητας (1) βάσει της οδηγίας 70/387/ΕΟΚ, όπως τροποοιήθηκε τελευταία από την οδηγία . . . / . . . /ΕΚ.Αριθμός έγκρισης τύπου:Λόγος επέκτασης:ΤΜΗΜΑ Ι0.1. Μάρκα (εμπορική επωνυμία του κατασκευαστή):0.2. Τύπος:0.3. Μέσα αναγνώρισης του τύπου, εφόσον επισημείνονται επί του οχήματος/κατασκευστικού στοιχείου/ιδιαίτερης τεχνικής ενότητας (1) (2):0.3.1. Θέση της εν λόγω επισήμανσης:0.4. Κατηγορία οχήματος (1) (3):0.5. Όνομα και διεύθυνση του κατασκευαστή:0.7. Για τα κατασκευαστικά στοιχεία και τις ιδιαίτερες τεχνικές ενότητες, τόπος και μέθοδος εναπόθεσης του σήματος έγκρισης ΕΚ τύπου:0.8. Διεύθυνσης(-εις) του των εργοστασίου(-ων) συναρμολόγησης:(1) Διαγράψτε ό,τι δεν χρειάζεται.(2) Εάν τα μέσα αναγνώρισης του τύπου περιέχουν χαρακτήρες έσχετους με την περιγραφή των τύων οχήματος, κατασκευαστικού στοιχείου ή ιδιαίτερης τεχνικής ενότητας που καλύπτυει το παρτόν πιστοποιητικό έγκρισης τύπου, οι εν λόγω χαρακτήρες αντικαθίστανται στα έγγραφα από το σύμβολο "?" (π.χ. ABC??123??).(3) Όπως ορίζεται στο παράρτημα ΙΙ Α της οδηγίας 70/156/ΕΟΚ.ΤΜΗΜΑ ΙΙ1. Πρόσθετες πληροφορίες (εφόσον χρειάζεται): βλέπε προσθήκη2. Τεχνική υπηρεσία αρμόδια για τη διεξαγωγή των δοκιμών:3. Ημερομηνία της έκθεσης δοκιμής:4. Αριθμός της έκθεσης δοκιμής:5. (Τύχον) παρατηρήσεις: βλέπε προσθήκη6. Τόπος:7. Ημερομηνία:8. Υπογραφή:9. Επισυνάπτεται πίνακας περιεχομένων στο πακέτο πληροφοριών, το οποίο παραδίδεται στην αρχή που είναι αρμόδια για την έγκριση τύπου και παρέχεται κατόπιν αίτησης.Adenda al certificado de homologaciσn CE αριθ. . . .relativo a la homologaciσn de un vehνculo conforme a la Directiva 70/387/CEE cuya ϊltima modificaciσn la constituye la Directiva . . . / . . . /CE1. Informaciσn adicional1.1. Configuraciσn o configuraciones de las puertas de los ocupantes:1.2. Mιtodo de apertura:1.3. Mιtodo de apertura de la cerradura:5. Observaciones: »>ΤΕΛΟΣ ΓΡΑΦΗΚΟΥ>(1) Όπως ορίζονται στο παράρτημα ΙΙ Α της οδηγίας 70/156/ΕΟΚ.3. Το παράρτημα ΙΙ τροποποιείται ως εξής:α) Στην επικεφαλίδα, οι όροι «ΙΔΙΩΤΙΚΗΣ ΧΡΗΣΗΣ ΑΥΤΟΚΙΝΗΤΑ» αντικαθίστανται από τους όρους «ΟΧΗΜΑΤΑ ΤΗΣ ΚΑΤΗΓΟΡΙΑΣ Μ1».β) Στο σημείο 1.1, ο όρος «οδηγία» αντικαθίσταται από τον όρο «παράρτημα».4. Προστίθεται το ακόλουθο νέο παράρτημα ΙΙΙ:«ΠΑΡΑΡΤΗΜΑ ΙΙΙΑΠΑΙΤΗΣΕΙΣ ΓΙΑ ΤΗΝ ΕΙΣΟΔΟ ΚΑΙ ΤΗΝ ΕΞΟΔΟ ΑΠΟ ΤΙΣ ΘΥΡΕΣ ΤΟΥ ΔΙΑΜΕΡΙΣΜΑΤΟΣ ΟΔΗΓΟΥ ΤΩΝ ΟΧΗΜΑΤΩΝ ΤΗΣ ΚΑΤΗΓΟΡΙΑΣ N2 ΜΕΓΙΣΤΗΣ ΜΑΖΑΣ ΑΝΩ ΤΩΝ 7,5 ΤΟΝΩΝ ΚΑΙ ΤΗΣ ΚΑΤΗΓΟΡΙΑΣ N31. Βαθμίδες πρόσβασης στο διαμέρισμα οδηγού (βλέπε σχήμα 1)1.1. Η απόσταση (Α) της άνω επιφανείας της χαμηλότερης βαθμίδας από το έδαφος, μετρούμενη με το όχημα σε κατάσταση λειτουργίας επί οριζόντιας και επίπεδης επιφανείας, δεν πρέπει να υπερβαίνει τα 600 mm.1.1.1. Ωστόσο, για τα οχήματα παντός εδάφους, όπως αυτά ορίζονται στο παράρτημα ΙΙ Α της οδηγίας 70/156/ΕΟΚ, η απόσταση (Α) μπορεί να αυξηθεί έως τα 700 mm.1.2. Η απόσταση (B) μεταξύ της άνω επιφανείας των βαθμίδων δεν πρέπει να υπερβαίνει τα 400 mm. Η κατακόρυφη απόσταση μεταξύ δύο διαδοχικών βαθμίδων δεν πρέπει να ποικίλλει άνω των 50 mm.1.2.1. Ωστόσο, για τα οχήματα παντός εδάφους (βλέπε σημείο 1.1.1), η τελευταία αυτή απόσταση μπορεί να αυξηθεί έως 100 mm.1.3. Επίσης, πρέπει να πληρούνται οι κάτωθι ελάχιστες γεωμετρικές προδιαγραφές:>ΘΕΣΗ ΠΗΝΑΚΑ>1.3.1. Ωστόσο, για τα οχήματα παντός εδάφους (βλέπε σημείο 1.1.1), η τιμή (F) μπορεί να μειωθεί στα 200 mm.1.4. Η χαμηλότερη βαθμίδα μπορεί να σχεδιασθεί ως βαθμίδα ανεμόσκαλας, εφόσον αυτό είναι αναγκαίο για λόγους σχετιζόμενους με την κατασκευή ή τη χρήση, και στην περίπτωση των οχημάτων παντός εδάφους (βλέπε σημείο 1.1.1). Τότε, το πλάτος της βαθμίδας (R) πρέπει να είναι τουλάχιστον 20 mm.1.4.1. Οι βαθμίδες κυκλικής διατομής δεν επιτρέπονται.1.5. Κατά την κάθοδο από το διαμέρισμα του οδηγού, η θέση της ανώτατης βαθμίδας πρέπει να είναι εμφανής.1.6. Η άνω επιφάνεια των βαθμίδων πρέπει να είναι αντιολισθητική. Επίσης, οι βαθμίδες που εκτίθενται στις καιρικές συνθήκες και τη ρύπανση πρέπει να διαθέτουν κατάλληλη απορροή (αποστραγγιστική επιφάνεια).2. Πρόσβαση στις χειρολαβές του διαμερίσματος οδηγού (βλέπε σχήμα 1)2.1. Για την πρόσβαση στο διαμέρισμα οδηγού πρέπει να προβλέπεται μία ή περισσότερες χειρολαβές και χειρολισθήρες ή άλλη ισοδύναμη διάταξη συγκράτησης.2.1.1. Οι χειρολισθήρες ή οι χειρολαβές πρέπει να τοποθετούνται έτσι ώστε να δράττονται εύκολα και να μην παρεμποδίζουν την πρόσβαση.2.1.2. Επιτρέπεται μέγιστο μήκος διακοπής 100 mm στην επιφάνεια συγκράτησης των χειρολισθήρων ή των χειρολαβών ή των ισοδύναμων διατάξεων (π.χ. ενδιάμεση στερέωση).2.1.3. Στις προσβάσεις άνω των δύο βαθμίδων, οι χειρολισθήρες, οι χειρολαβές ή οι ισοδύναμες διατάξεις πρέπει να τοποθετούνται έτσι ώστε ένα άτομο να μπορεί να στηριχθεί ταυτόχρονα σε τρία σημεία (με δύο χέρια και ένα πόδι ή με δύο πόδια και ένα χέρι).2.1.4. Εξαιρέσει της περίπτωσης των κλιμακοστασίων, ο σχεδιασμός και η θέση των χειρολαβών, των χειρολισθήρων ή των ισοδύναμων διατάξεων πρέπει να επιτρέπουν την κατά μέτωπο κάθοδο του οδηγού από το θάλαμο.2.1.5. Το τιμόνι δύναται να θεωρείται χειρολαβή.2.2. Το ύψος (N) της κατώτερης άκμης τουλάχιστον μιας χειρολαβής ή χειρολισθήρα ή ισοδύναμης διάταξης, μετρούμενο από το έδαφος με το όχημα σε κατάσταση λειτουργίας επί οριζόντιας και επίπεδης επιφάνειας, δεν πρέπει να υπερβαίνει τα 1 850 mm.2.2.1. Ωστόσο, για τα οχήματα παντός εδάφους (βλέπε σημείο 1.1.1), η απόσταση (N) μπορεί να φθάνει έως τα 1 950 mm.2.2.2. Εάν το ύψος του δαπέδου του διαμερίσματος του οδηγού είναι μεγαλύτερο του "N", τότε αυτό νοείται ως "N".2.2.3. Επίσης, η ελάχιστη απόσταση "P" της άνω άκρης της χειρολαβής ή του χειρολισθήρα ή της ισοδύναμης διάταξης από την ανώτερη βαθμίδα (δάπεδο του διαμερίσματος οδηγού) πρέπει να είναι:- χειρολισθήρας ή χειρολαβή ή ισοδύναμη διάταξη (U) 650 mm- χειρολισθήρας ή χειρολαβή ή ισοδύναμη διάταξη (V) 550 mm.2.3. Πρέπει να πληρούνται οι κάτωθι γεωμετρικές προδιαγραφές:>ΘΕΣΗ ΠΗΝΑΚΑ>>ΑΝΑΦΟΡΑ ΣΕ ΦΗΛΜ>3. Σε περίπτωση επικλινούς δαπέδου στο διαμέρισμα οδηγού, οι απαιτούμενες μετρήσεις πραγματοποιούνται από οριζόντιο επίπεδο διερχόμενο από σημείο, το οποίο ορίζεται από την τομή της εμπρόσθιας ακμής του δαπέδου με κατακόρυφο επίπεδο που διέρχεται από το κέντρο της αμέσως επόμενης βαθμίδας και είναι κάθετο προς το διάμηκες επίπεδο συμμετρίας του οχήματος.»


Avis juridique important

|

32000L0030

Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου της 6ης Ιουνίου 2000 σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα

Επίσημη Εφημερίδα αριθ. L 203 της 10/08/2000 σ. 0001 - 0008

Οδηγία 2000/30/ΕΚ του Ευρωπαϊκού Κοινοβουλίου και του Συμβουλίουτης 6ης Ιουνίου 2000σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην ΚοινότηταΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 στοιχεία γ) και δ),τη πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η αύξηση της οδικής κυκλοφορίας δημιουργεί σε όλα τα κράτη μέλη προβλήματα ασφαλείας και περιβάλλοντος, παρόμοιας φύσεως και σοβαρότητας.(2) Προς όφελος της οδικής ασφάλειας, της περιβαλλοντικής προστασίας και του ισότιμου ανταγωνισμού, τα οχήματα επαγγελματικής χρήσεως δεν θα πρέπει να χρησιμοποιούνται παρά μόνον εφόσον συντηρούνται έτσι ώστε να διατηρείται σε υψηλό βαθμό η πιστότητά τους προς τις τεχνικές ρυθμίσεις.(3) Σύμφωνα με την οδηγία 96/96/ΕΚ του Συμβουλίου, της 20ής Δεκεμβρίου 1996, για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους(4), τα οχήματα επαγγελματικής χρήσεως υπόκεινται ετησίως σε τεχνικό έλεγχο ο οποίος πραγματοποιείται από εξουσιοδοτημένο οργανισμό.(4) Το άρθρο 4 της οδηγίας 94/12/ΕΚ(5) προβλέπει πολύπλευρη προσέγγιση των πτυχών που αφορούν τη σχέση κόστους/αποτελεσματικότητας των μέτρων που αποσκοπούν στη μείωση της ρύπανσης που προκαλούν οι οδικές μεταφορές. Το ευρωπαϊκό πρόγραμμα "Auto-oil I" έχει ενσωματώσει την προσέγγιση αυτή και παρέχει αντικειμενική αξιολόγηση του συνόλου των πλέον αποδοτικών μέτρων στους τομείς της τεχνολογίας των οχημάτων, της ποιότητας των καυσίμων, του ελέγχου και της συντήρησης καθώς και των μη τεχνικών μέτρων για τη μείωση των εκπομπών που οφείλονται στις οδικές μεταφορές.(5) Έχοντας υπόψη την προσέγγιση αυτή, το Ευρωπαϊκό Κοινοβούλιο και το Συμβούλιο υιοθέτησαν την οδηγία 98/70/ΕΚ(6) για τη βελτίωση της ποιότητας των καυσίμων και, προκειμένου να θεσπιστούν αυστηρότερα πρότυπα εκπομπής, την οδηγία 98/69/ΕΚ(7) για τα επιβατικά οχήματα και τα ελαφρά επαγγελματικά οχήματα καθώς και την οδηγία 1999/96/ΕΚ(8) για τα φορτηγά.(6) Η παρούσα οδηγία εγγράφεται στην ίδια προσέγγιση. Ωστόσο, φαίνεται ότι θα ήταν πλέον αποτελεσματικό, από την άποψη της προστασίας του περιβάλλοντος, να μην ενισχυθούν στο στάδιο αυτό τα πρότυπα τα σχετικά με τον τεχνικό έλεγχο που προβλέπει η οδηγία 96/96/ΕΚ αλλά να καθιερωθούν οδικοί έλεγχοι για να εξασφαλισθεί καθόλο το έτος η εφαρμογή της εν λόγω οδηγίας.(7) Πράγματι, ο ετήσιος τεχνικός έλεγχος δεν θεωρείται επαρκής ώστε να εξασφαλίζεται ότι τα οχήματα επαγγελματικής χρήσεως διατηρούνται πιστά προς τις τεχνικές ρυθμίσεις καθόλη τη διάρκεια τους έτους.(8) Η αποτελεσματική εφαρμογή συμπληρωματικών και στοχοθετημένων οδικών τεχνικών ελέγχων είναι σημαντικό και αποδοτικό μέτρο, προκειμένου να ελέγχεται το επίπεδο συντήρησης των εν κυκλοφορία οχημάτων επαγγελματικής χρήσεως.(9) Οι οδικοί τεχνικοί έλεγχοι θα πρέπει να διενεργούνται χωρίς διακρίσεις λόγω της εθνικότητας του οδηγού ή της χώρας όπου έχει λάβει άδεια κυκλοφορίας ή έχει τεθεί σε κυκλοφορία το όχημα επαγγελματικής χρήσεως.(10) Η μέθοδος επιλογής των οχημάτων επαγγελματικής χρήσεως που υποβάλλονται στους ελέγχους θα πρέπει να στηρίζεται σε στοχοθετημένη προσέγγιση, αποδίδοντας ιδιαίτερη σημασία στον εντοπισμό των οχημάτων που δίνουν περισσότερο την εντύπωση κακής συντήρησής τους, και, ως εκ τούτου, ενισχύοντας την αποδοτικότητα των ελέγχων που διενεργούν οι αρχές περιορίζοντας ταυτόχρονα στο ελάχιστο το κόστος και τις καθυστερήσεις που προκύπτουν για τους οδηγούς και τις επιχειρήσεις.(11) Σε περίπτωση σοβαρών ελαττωμάτων του ελεγχομένου οχήματος, θα πρέπει να προβλεφθεί η δυνατότητα, για τις αρμόδιες αρχές του κράτους μέλους στο οποίο έχει λάβει άδεια κυκλοφορίας ή έχει τεθεί σε κυκλοφορία το όχημα, να μπορούν να κληθούν να λάβουν τα ενδεδειγμένα μέτρα και να ενημερώνουν το κράτος μέλος που υπέβαλε το αίτημα, σχετικά με τα τυχόν μέτρα παρακολούθησης που ελήφθησαν.(12) Τα αναγκαία μέτρα εφαρμογής της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(9).(13) Σύμφωνα με την αρχή της επικουρικότητας και την αρχή της αναλογικότητας, όπως αυτές διατυπώνονται στο άρθρο 5 της συνθήκης, οι στόχοι της προβλεπόμενης δράσης, ήτοι η καθιέρωση συστήματος οδικού τεχνικού ελέγχου των οχημάτων επαγγελματικής χρήσεως που κυκλοφορούν στην Κοινότητα, είναι αδύνατον να επιτευχθούν επαρκώς από τα κράτη μέλη και δύνανται συνεπώς λόγω των διαστάσεων της δράσης να επιτευχθούν καλύτερα σε κοινοτικό επίπεδο. Η παρούσα οδηγία δεν υπερβαίνει τα αναγκαία όρια για την επίτευξη των στόχων αυτών,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 11. Προκειμένου να βελτιωθούν η οδική ασφάλεια και το περιβάλλον, η παρούσα οδηγία αποσκοπεί να εξασφαλίσει την αυστηρότερη τήρηση από τα οχήματα επαγγελματικής χρήσεως που κυκλοφορούν στο έδαφος της Κοινότητας, ορισμένων τεχνικών προϋποθέσεων που προβλέπονται στην οδηγία 96/96/ΕΚ.2. Στην παρούσα οδηγία καθορίζονται ορισμένες προϋποθέσεις για τη διεξαγωγή οδικών τεχνικών ελέγχων των οχημάτων επαγγελματικής χρήσεως που κυκλοφορούν στο έδαφος της Κοινότητας.3. Υπό την επιφύλαξη των κοινοτικών ρυθμίσεων, οι διατάξεις της παρούσας οδηγίας δεν θίγουν επ' ουδενί το δικαίωμα των κρατών μελών να ελέγχουν άλλες πτυχές των οδικών μεταφορών, ιδίως τις σχετικές με τα οχήματα επαγγελματικής χρήσεως. Εξάλλου, τίποτα δεν εμποδίζει ένα κράτος μέλος, στα πλαίσια των ελέγχων που δεν υπάγονται στο πεδίο εφαρμογής της παρούσας οδηγίας, να ελέγχει τα σημεία που απαριθμούνται στο παράρτημα I σε χώρους άλλους από δημόσιο δρόμο.Άρθρο 2Για τους σκοπούς της παρούσας οδηγίας, νοούνται ως:α) "όχημα επαγγελματικής χρήσεως": κάθε μηχανοκίνητο όχημα που ανήκει στις κατηγορίες 1, 2 και 3, οι οποίες ορίζονται στο παράρτημα I της οδηγίας 96/96/ΕΚ, καθώς και τα ρυμουλκούμενά του·β) "οδικός τεχνικός έλεγχος": ο μη ανακοινωθείς από τις αρχές και, ως εκ τούτου, απροσδόκητος τεχνικής φύσεως έλεγχος ενός οχήματος επαγγελματικής χρήσεως που κυκλοφορεί στο έδαφος κράτους μέλους, ο οποίος διενεργείται σε δημόσιο δρόμο, από τις αρχές ή υπό την επίβλεψή τους·γ) "τεχνικός έλεγχος": ο έλεγχος της πιστότητας του οχήματος προς τις τεχνικές ρυθμίσεις, όπως προβλέπεται στο παράρτημα II της οδηγίας 96/96/ΕΚ.Άρθρο 31. Κάθε κράτος μέλος διεξάγει επαρκείς οδικούς τεχνικούς ελέγχους για να επιτύχει τους στόχους που αναφέρονται στο άρθρο 1 όσον αφορά τα οχήματα επαγγελματικής χρήσεως που εμπίπτουν στην παρούσα οδηγία, λαμβάνοντας υπόψη το εθνικό καθεστώς που εφαρμόζεται στα οχήματα αυτά στα πλαίσια της οδηγίας 96/96/ΕΚ.2. Οι οδικοί τεχνικοί έλεγχοι διεξάγονται χωρίς διακρίσεις λόγω της εθνικότητος του οδηγού ή της χώρας όπου έχει λάβει άδεια κυκλοφορίας ή έχει τεθεί σε κυκλοφορία το όχημα επαγγελματικής χρήσεως, και λαμβανομένης υπόψη της ανάγκης να περιοριστούν στο ελάχιστο το κόστος και οι καθυστερήσεις που προκύπτουν για τους οδηγούς και τις επιχειρήσεις.Άρθρο 41. Ο οδικός τεχνικός έλεγχος περιλαμβάνει ένα, δύο ή το σύνολο των κάτωθι στοιχείων:α) οπτική επιθεώρηση της κατάστασης συντήρησης του οχήματος επαγγελματικής χρήσεως σε στάθμευση·β) έλεγχο της έκθεσης οδικού τεχνικού ελέγχου, της προβλεπομένης στο άρθρο 5, η οποία έχει εκπονηθεί πρόσφατα ή έλεγχο των εγγράφων με τα οποία πιστοποιείται η συμμόρφωση προς τις τεχνικές ρυθμίσεις που ισχύουν για το όχημα και, ειδικότερα, για τα οχήματα που έχουν λάβει άδεια κυκλοφορίας ή έχουν τεθεί σε κυκλοφορία σε κράτος μέλος, έλεγχο του εγγράφου που πιστοποιεί ότι το όχημα επαγγελματικής χρήσεως έχει υποβληθεί στον υποχρεωτικό τεχνικό έλεγχο, σύμφωνα με την οδηγία 96/96/ΕΚ·γ) επιθεώρηση προκειμένου να διαπιστωθούν τυχόν ελαττώματα συντήρησης. Η επιθεώρηση αυτή αφορά ένα, πλείονα ή όλα τα σημεία ελέγχου που απαριθμούνται στον κατάλογο του παραρτήματος I σημείο 10.2. Η επιθεώρηση των συστημάτων πέδησης και των εκπομπών εξάτμισης, διεξάγεται σύμφωνα με τον τρόπο που ορίζεται στο παράρτημα II.3. Ο επιθεωρητής, προτού προβεί σε επιθεώρηση των σημείων που απαριθμούνται στον κατάλογο του παραρτήματος I σημείο 10, λαμβάνει υπόψη το τελευταίο πιστοποιητικό τεχνικού ελέγχου ή/και έκθεση οδικού τεχνικού ελέγχου η οποία έχει εκπονηθεί πρόσφατα, και τα οποία προσκομίζει, ενδεχομένως, ο οδηγός.Ο επιθεωρητής μπορεί επίσης να λάβει υπόψη κάθε άλλο πιστοποιητικό ασφαλείας το οποίο εκδίδει εξουσιοδοτημένος οργανισμός, και το οποίο προσκομίζει, ανάλογα με την περίπτωση, ο οδηγός.Όταν τα ως άνω πιστοποιητικά ή/και η έκθεση παρέχουν την απόδειξη ότι έχει ήδη πραγματοποιηθεί επιθεώρηση κατά τους τρεις τελευταίους μήνες σε ένα από τα σημεία που απαριθμούνται στον κατάλογο που αναφέρεται στο παράρτημα I σημείο 10, το σημείο αυτό δεν θα ελεγχθεί εκ νέου, εκτός εάν αυτό δικαιολογείται ιδίως εξ αιτίας ελαττώματος ή/και προφανούς μη συμμόρφωσης.Άρθρο 51. Η έκθεση οδικού τεχνικού ελέγχου όσον αφορά την επιθεώρηση που προβλέπεται στο άρθρο 4 παράγραφος 1 στοιχείο γ) καταρτίζεται από την αρχή ή τον επιθεωρητή που διεξήγαγε τον έλεγχο. Το υπόδειγμα της έκθεσης αυτής παρατίθεται στο παράρτημα I και περιλαμβάνει, στο σημείο 10, κατάλογο των σημείων για τα οποία διενεργείται έλεγχος. Η αρχή ή ο επιθεωρητής συμπληρώνει τα αντίστοιχα τετραγωνίδια. Η έκθεση πρέπει να παραδίδεται στον οδηγό του οχήματος επαγγελματικής χρήσης.2. Εάν η αρχή ή ο επιθεωρητής θεωρήσει ότι το μέγεθος των ελαττωμάτων στη συντήρηση του οχήματος επαγγελματικής χρήσεως μπορεί να αποτελέσει κίνδυνο ασφαλείας, ιδίως όσον αφορά την πέδηση, ο οποίος δικαιολογεί πιο εμπεριστατωμένη εξέταση, το όχημα επαγγελματικής χρήσεως ενδέχεται να υποβληθεί σε διεξοδικότερο έλεγχο σε κοντινό κέντρο ελέγχου, οριζόμενο από το κράτος μέλος, σύμφωνα με το άρθρο 2 της οδηγίας 96/96/ΕΚ.Εάν είναι προφανές ότι το όχημα επαγγελματικής χρήσεως παρουσιάζει σοβαρό κίνδυνο για τους επιβαίνοντες ή για άλλους χρήστες του οδικού δικτύου, είτε κατά τον οδικό τεχνικό έλεγχο περί του οποίου το άρθρο 4 παράγραφος 1, είτε κατά τον διεξοδικότερο έλεγχο περί του οποίου το πρώτο εδάφιο της παρούσας παραγράφου, η χρήση του εν λόγω οχήματος μπορεί να ανασταλεί έως ότου επιδιορθωθούν τα εντοπισθέντα επικίνδυνα ελαττώματα.Άρθρο 6Τα κράτη μέλη διαβιβάζουν στην Επιτροπή, κάθε δύο χρόνια, πριν από την 31η Μαρτίου, τα συλλεγέντα δεδομένα των δύο τελευταίων ετών όσον αφορά τον αριθμό των οχημάτων επαγγελματικής χρήσεως που έχουν υποστεί έλεγχο, ταξινομημένων ανά κατηγορία σύμφωνα με το παράρτημα I σημείο 6 και κατά χώρα κυκλοφορίας, συμπεριλαμβανομένων και των ελεγχθέντων σημείων και των διαπιστωθέντων ελαττωμάτων, σύμφωνα με το παράρτημα I σημείο 10.Η πρώτη διαβίβαση στοιχείων καλύπτει διάστημα δύο ετών, αρχής γενομένης την 1η Ιανουαρίου 2003.Η Επιτροπή γνωστοποιεί τις πληροφορίες αυτές στο Ευρωπαϊκό Κοινοβούλιο.Άρθρο 71. Τα κράτη μέλη χορηγούν αμοιβαία συνδρομή για την εφαρμογή της παρούσας οδηγίας. Ειδικότερα, γνωστοποιούν το ένα στο άλλο, την ονομασία της/των αρμόδιας(-ων) υπηρεσίας(-ων) για την πραγματοποίηση των ελέγχων καθώς και των προσώπων που χρησιμοποιούνται ως σημεία επαφής.2. Τα σοβαρά ελαττώματα οχήματος επαγγελματικής χρήσεως το οποίο ανήκει σε μη μόνιμο κάτοικο, ιδίως εκείνα που προκάλεσαν την αναστολή της χρήσης του οχήματος, πρέπει να αναφέρονται στις αρμόδιες αρχές του κράτους μέλους, όπου έχει λάβει άδεια κυκλοφορίας ή έχει τεθεί σε κυκλοφορία το όχημα, με βάση το υπόδειγμα της έκθεσης ελέγχου του παραρτήματος I, υπό την επιφύλαξη δίωξης, σύμφωνα με τη νομοθεσία που εφαρμόζεται στο κράτος μέλος όπου διαπιστώθηκε το ελάττωμα.Υπό την επιφύλαξη του άρθρου 5, οι αρμόδιες αρχές του κράτους μέλους όπου διαπιστώθηκε σοβαρό ελάττωμα σχετικά με όχημα επαγγελματικής χρήσεως το οποίο ανήκει σε μη μόνιμο κάτοικο, μπορούν να ζητήσουν από τις αρμόδιες αρχές του κράτους μέλους στο οποίο το όχημα έχει λάβει άδεια κυκλοφορίας ή έχει τεθεί σε κυκλοφορία, να ληφθούν τα ενδεδειγμένα μέτρα έναντι του παραβάτη, π.χ. με την υποβολή του οχήματος σε νέο τεχνικό έλεγχο.Οι αρχές στις οποίες υπεβλήθη η αίτηση αυτή γνωστοποιούν στις αρμόδιες αρχές του κράτους μέλους στο οποίο διαπιστώθηκαν τα ελαττώματα του οχήματος επαγγελματικής χρήσεως, τα μέτρα που ελήφθησαν, κατά περίπτωση, έναντι του παραβάτη ή της επιχείρησης.Άρθρο 8Οι τροποποιήσεις που είναι αναγκαίες για την προσαρμογή του παραρτήματος I ή την προσαρμογή των τεχνικών προτύπων που ορίζονται στο πάραρτημα II στην τεχνική πρόοδο, εγκρίνονται σύμφωνα με τη διαδικασία που ορίζεται στο άρθρο 9 παράγραφος 2.Οι τροποποιήσεις αυτές δεν πρέπει ωστόσο να επιφέρουν τη διεύρυνση του πεδίου εφαρμογής την παρούσας οδηγίας.Άρθρο 91. Η Επιτροπή επικουρείται από την "επιτροπή για την προσαρμογή στην τεχνική πρόοδο", η οποία έχει συσταθεί με το άρθρο 8 της οδηγίας 96/96/ΕΚ, εφεξής αποκαλούμενη "επιτροπή".2. Όταν γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, σύμφωνα με τις διατάξεις του άρθρου 8 της εν λόγω απόφασης.Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ, καθορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 10Τα κράτη μέλη θεσπίζουν καθεστώς κυρώσεων το οποίο ισχύει όταν ο οδηγός ή ο επιχειρηματίας δεν τηρεί τις τεχνικές απαιτήσεις ελέγχου βάσει της παρούσας οδηγίας.Τα κράτη μέλη λαμβάνουν όλα τα αναγκαία μέτρα για να εξασφαλίσουν ότι οι εν λόγω κυρώσεις όντως επιβάλλονται. Οι ούτως προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.Άρθρο 11Η Επιτροπή υποβάλει στο Συμβούλιο, το αργότερο ένα έτος μετά την παραλαβή των δεδομένων του άρθρου 6 από τα κράτη μέλη, έκθεση σχετικά με την εφαρμογή της παρούσας οδηγίας, συνοδευόμενη από περίληψη των επιτευχθέντων αποτελεσμάτων.Η πρώτη έκθεση καλύπτει διάστημα δύο ετών, αρχής γενομένης από την 1η Ιανουαρίου 2003.Άρθρο 121. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις 10 Αυγούστου 2002. Ενημερώνουν αμέσως την Επιτροπή σχετικά.2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν, στο τομέα που διέπεται από την παρούσα οδηγία.Άρθρο 13Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 14Η παρούσα οδηγία απευθύνεται στα κράτη μέλη.Λουξεμβούργο, 6 Ιουνίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςE. Ferro Rodrigues(1) ΕΕ C 190 της 18.6.1998, σ. 10 και ΕΕ C 116 της 26.4.2000, σ. 7.(2) ΕΕ C 407 της 28.12.1998, σ. 112.(3) Γνώμη του Ευρωπαϊκού Κοινοβουλίου, της 9ης Φεβρουαρίου 1999 (ΕΕ C 150 της 28.5.1999, σ. 27), η οποία επιβεβαιώθηκε στις 16 Σεπτεμβρίου 1999· κοινή θέση του Συμβουλίου της 2ας Δεκεμβρίου 1999 (ΕΕ C 29 της 1.2.2000, σ. 1) και απόφαση του Ευρωπαϊκού Κοινοβουλίου της 14ης Μαρτίου 2000 δεν εχεί ακόμα δημοσιευθεί στην Επίσημη Εφημερίδα).(4) ΕΕ L 46 της 17.2.1997, σ. 1· οδηγία όπως τροποποιήθηκε από την οδηγία 1999/52/ΕΚ της Επιτροπής (ΕΕ L 142 της 5.6.1999, σ. 26).(5) Οδηγία 94/12/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, περί των μέτρων που πρέπει να ληφθούν κατά της ατμοσφαιρικής ρύπανσης από τις εκπομπές οχημάτων με κινητήρα και περί τροποποιήσεως της οδηγίας 70/220/ΕΟΚ (ΕΕ L 100 της 19.4.1994, σ. 42).(6) Οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου (ΕΕ L 350 της 28.12.1998, σ. 58).(7) Οδηγία 98/69/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και με την τροποποίηση της οδηγίας 70/220/ΕΚ του Συμβουλίου (ΕΕ L 350 της 28.12.1998, σ. 1).(8) Οδηγία 1999/96/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ή υγραέριο και χρησιμοποιούνται σε οχήματα και σχετικά με την τροποποίηση της οδηγίας 88/77/ΕΟΚ του Συμβουλίου (ΕΕ L 44 της 16.2.2000, σ. 1).(9) ΕΕ L 184 της 17.7.1999, σ. 23.ΠΑΡΑΡΤΗΜΑ IΥΠΟΔΕΙΓΜΑ ΕΚΘΕΣΗΣ ΟΔΙΚΟΥ ΤΕΧΝΙΚΟΥ ΕΛΕΓΧΟΥ ΠΟΥ ΠΕΡΙΛΑΜΒΑΝΕΙ ΚΑΤΑΛΟΓΟ ΤΩΝ ΣΗΜΕΙΩΝ ΤΑ ΟΠΟΙΑ ΕΛΕΓΧΟΝΤΑΙ(Οδηγία 2000/30/ΕΚ)>PIC FILE= "L_2000203EL.000502.EPS">>PIC FILE= "L_2000203EL.000601.EPS">ΠΑΡΑΡΤΗΜΑ IIΛΕΠΤΟΜΕΡΕΙΕΣ ΟΣΟΝ ΑΦΟΡΑ ΤΙΣ ΔΟΚΙΜΕΣ Ή/ΚΑΙ ΤΟΥΣ ΕΛΕΓΧΟΥΣ ΤΩΝ ΣΥΣΤΗΜΑΤΩΝ ΠΕΔΗΣΗΣ ΚΑΙ ΤΩΝ ΕΚΠΟΜΠΩΝ ΕΞΑΤΜΙΣΗΣ1. Ειδικές προϋποθέσεις σχετικά με τα συστήματα πέδησηςΚάθε μέρος του συστήματος πέδησης και τα μέσα λειτουργίας του, πρέπει να διατηρούνται σε άριστη κατάσταση λειτουργίας και να είναι κατάλληλα προσαρμοσμένα.Το σύστημα πέδησης του οχήματος πρέπει να επιτελεί τις ακόλουθες λειτουργίες πέδησης:α) για μηχανοκίνητα οχήματα και τα ρυμουλκούμενα και τα ημιρυμουλκούμενά τους, το κύριο σύστημα πέδησης πρέπει να είναι σε θέση να επιβραδύνει το όχημα και να το ακινητοποιεί με ασφάλεια, ταχύτητα και αποδοτικότητα, ανεξαρτήτως των συνθηκών φόρτωσής του και ανεξαρτήτως της ανωφέρειας ή κατωφέρειας του δρόμου στον οποίο κινείται·β) για μηχανοκίνητα οχήματα και τα ρυμουλκούμενα και τα ημιρυμουλκούμενά τους, η πέδη στάθμευσης πρέπει να είναι σε θέση να διατηρεί το όχημα ακινητοποιημένο, ανεξαρτήτως των συνθηκών φόρτωσής του και ανεξαρτήτως της ανωφέρειας ή κατωφέρειας του δρόμου.2. Ειδικές προϋποθέσεις σχετικά με τις εκπομπές εξάτμισης2.1. Μηχανοκίνητα οχήματα με επιβαλλόμενη ανάφλεξη (βενζίνη)α) Όταν οι εκπομπές εξάτμησης δεν ρυθμίζονται από προηγούμενο σύστημα ελέγχου των εμπομπών, όπως τριοδικό καταλυτικό μετατροπέα κλειστού κυκλώματος, ελεγχόμενο με αισθητήρα λάμδα:1. Οπτική εξέταση του συστήματος εξάτμισης, προκειμένου να ελεγχθεί εάν υπάρχουν διαρροές.2. Οπτική εξέταση του συστήματος ελέγχου εκπομπών, εάν η εξέταση αυτή είναι δυνατή, προκειμένου να ελεγχθεί εάν υπάρχει εκεί ο αναγκαίος τεχνικός εξοπλισμός.3. Μετά από κάποιο εύλογο χρονικό διάστημα που απαιτείται για να φθάσει ο κινητήρας στην κανονική κατάσταση λειτουργία (λαμβανομένων υπόψη των συστάσεων του κατασκευαστή), μετράται στην κατάσταση βραδυπορίας (ρελαντί) και με αποσυμπλεγμένο το κινητήρα, η περιεκτικότητα των εκπομπών σε μονοξείδιο του άρθρακα (CO).Η μέγιστη επιτρεπόμενη περιεκτικότητα των καυσαερίων σε CO δεν πρέπει να υπερβαίνει τις ακόλουθες τιμές:- 4,5  % vol όσον αφορά οχήματα που έχουν λάβει άδεια κυκλοφορίας ή έχουν τεθεί σε κυκλοφορία για πρώτη φορά μεταξύ της ημερομηνίας από την οποία τα κράτη μέλη απαιτούν για τα οχήματα αυτά να πληρούν τις διατάξεις της οδηγίας 70/220/ΕΟΚ(1), και της 1ης Οκτωβρίου 1986,- 3,5 % vol, όσον αφορά οχήματα που έχουν λάβει άδεια κυκλοφορίας ή έχουν τεθεί σε κυκλοφορία για πρώτη φορά μετά την 1η Οκτωβρίου 1986·β) όταν οι εκπομπές εξάτμισης ρυθμίζονται από προηγούμενο σύστημα ελέγχου εκπομπών, όπως τριοδικό καταλυτικό μετατροπέα κλειστού κυκλώματος, ελεγχόμενο με αισθητήρα λάμδα:1. Οπτική εξέταση του συστήματος εξάτμισης, προκειμένου να ελεγχθεί εάν υπάρχουν διαρροές και εάν όλα τα μέρη είναι πλήρη.2. Οπτική εξέταση του συστήματος ελέγχου εκπομπών, προκειμένου να ελεγχθεί εάν υπάρχει εκεί ο αναγκαίος τεχνικός εξοπλισμός.3. Προσδιορισμός της απόδοσης του συστήματος ελέγχου εκπομπών του οχήματος, με μέτρηση της τιμής λάμδα και της περιεκτικότητας των καυσαερίων σε CO, σύμφωνα με το σημείο 4.4. Εκπομπές στην απόληξη του συστήματος εξάτμισης - οριακές τιμές:- Μέτρηση με τον κινητήρα σε κατάσταση βραδυπορίας:Η μέγιστη επιτρεπόμενη περιεκτικότητα των καυσαερίων σε CO δεν πρέπει να υπερβαίνει 0,5 % κατ' όγκον,- Μέτρηση κατά τη λειτουργία του αποσυμπλεγμένου κινητήρα σε επιταχυνόμενη (ρελαντί) βραδυπορία. Η ταχύτητα περιστροφής του κινητήρα πρέπει να είναι τουλάχιστον 2000 min-1:Περιεκτικότητα σε CO: όχι μεγαλύτερη από 0,3 % κατ' όγκον.Λάμδα: 1 ± 0,03, ή όπως προβλέπουν οι προδιαγραφές του κατασκευαστή.2.2. Οχήματα με ανάφλεξη υπό συμπίεση (ντίζελ)Μέτρηση της θολερότητας των καυσαερίων κατά την ελεύθερη επιτάχυνση του αποσυμπλεγμένου κινητήρα, από την ταχύτητα βραδυπορίας μέχρι την ταχύτητα στην οποία ανακόπτεται η παροχή καυσίμου. Η συγκέντρωση δεν πρέπει να υπερβαίνει σύμφωνα με την οδηγία 72/306/ΕΟΚ(2) τις ακόλουθες οριακές τιμές του συντελεστή απορρόφησης:- κινητήρες ντίζελ με φυσική απορρόφηση: 2,5 min-1,- κινητήρες ντίζελ με υπερπλήρωση: 3,0 min-1ή τιμές ισοδύναμες εάν χρησιμοποιείται άλλου τύπου μηχανή από εκείνη που ανταποκρίνεται στις απαιτήσεις αυτές.Για τα οχήματα που έχουν λάβει άδεια κυκλοφορίας ή έχουν τεθεί σε κυκλοφορία για πρώτη φορά πριν από την 1η Ιανουαρίου 1980, δεν ισχύουν αυτές οι διατάξεις.2.3. Συσκευές ελέγχουΟι εκπομπές των οχημάτων ελέγχονται με τη βοήθεια συσκευών που επιτρέπουν να εξακριβώνεται επακριβώς η τήρηση των οριακών τιμών που ορίζονται ή αναφέρονται από τον κατασκευαστή.(1) Οδηγία 70/220/ΕΟΚ του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών που αφορούν τα μέτρα κατά της ρύπανσης που προκαλείται από τις εκπομπές των μηχανοκίνητων οχημάτων (ΕΕ L 76 της 6.4.1970, σ. 1)· οδηγία όπως τροποποιήθηκε τελευταία από την οδηγία 1999/102/ΕΚ της Επιτροπής (ΕΕ L 334 της 28.12.1999, σ. 43).(2) Οδηγία 72/306/ΕΟΚ του Συμβουλίου, της 2ας Αυγούστου 1972, για την προσέγγιση των νομοθεσιών των κρατών μελών που αφορούν τα μέτρα κατά της ρύπανσης που προκαλείται από τις εκπομπές των πετρελαιοκινητήρων οχημάτων (ΕΕ L 190 της 20.8.1972, σ. 1)· οδηγία όπως τροποποιήθηκε τελευταία από την οδηγία 97/20/ΕΚ της Επιτροπής (ΕΕ L 125 της 16.5.1997, σ. 2).


title: Οδηγία 2007/6/ΕΚ της Επιτροπής, της 14ης Φεβρουαρίου 2007 , για τροποποίηση της οδηγίας 91/414/EOK του Συμβουλίου ώστε να καταχωριστούν οι ουσίες metrafenone, Bacillus subtilis, spinosad και thiamethoxam ως δραστικές ουσίες (Κείμενο που παρουσιάζει ενδιαφέρον για τον ΕΟΧ )

text:
               15.2.2007

               EL

               Επίσημη Εφημερίδα της Ευρωπαϊκής Ένωσης

               L 43/13

      ΟΔΗΓΊΑ 2007/6/ΕΚ ΤΗΣ ΕΠΙΤΡΟΠΉΣ

   της 14ης Φεβρουαρίου 2007
   για τροποποίηση της οδηγίας 91/414/EOK του Συμβουλίου ώστε να καταχωριστούν οι ουσίες metrafenone, Bacillus subtilis, spinosad και thiamethoxam ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 4 Ιουνίου 2002 το Ηνωμένο Βασίλειο έλαβε αίτηση από την εταιρεία BASF AG, Belgium, για την καταχώριση της δραστικής ουσίας metrafenone στο παράρτημα I της οδηγίας 91/414/ΕΟΚ. Με την απόφαση 2003/105/ΕΚ (2) της Επιτροπής επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, κατ’ αρχήν, τις απαιτήσεις δεδομένων και πληροφοριών των παραρτημάτων II και ΙΙΙ της οδηγίας 91/414/ΕΟΚ.

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 19 Απριλίου 2000 η Γερμανία έλαβε αίτηση από την εταιρεία AgraQuest για την καταχώριση της δραστικής ουσίας Bacillus subtilis στέλεχος QST 713 (στο εξής «Bacillus subtilis») στο παράρτημα I της οδηγίας 91/414/ΕΟΚ. Με την απόφαση 2001/6/ΕΚ της Επιτροπής (3) επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, κατ’ αρχήν, τις απαιτήσεις δεδομένων και πληροφοριών των παραρτημάτων II και ΙΙΙ της οδηγίας 91/414/ΕΟΚ.

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, τον Ιούλιο του 1999 οι Κάτω Χώρες έλαβαν αίτηση από την εταιρεία Dow AgroSciences για την καταχώριση της δραστικής ουσίας spinosad στο παράρτημα Ι της οδηγίας 91/414/ΕΟΚ. Με την απόφαση 2000/210/ΕΚ (4) της Επιτροπής επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, κατ' αρχήν, τις απαιτήσεις δεδομένων και πληροφοριών των παραρτημάτων II και ΙΙΙ της οδηγίας 91/414/ΕΟΚ.

               (4)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 17 Μαρτίου 1999 η Ισπανία έλαβε αίτηση από την εταιρεία Novartis Crop Protection AG (νυν Syngenta) για την καταχώριση της δραστικής ουσίας thiamethoxam στο παράρτημα Ι της οδηγίας 91/414/ΕΟΚ. Με την απόφαση 2000/181/ΕΚ (5) της Επιτροπής επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, κατ’ αρχήν, τις απαιτήσεις δεδομένων και πληροφοριών των παραρτημάτων II και ΙΙΙ της οδηγίας 91/414/ΕΟΚ.

               (5)

               Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τους αιτούντες. Τα κράτη μέλη που είχαν οριστεί εισηγητές υπέβαλαν σχέδια εκθέσεων αξιολόγησης για τις ουσίες στην Ευρωπαϊκή Αρχή για την Ασφάλεια των Τροφίμων (ΕΑΑΤ) στις 31 Οκτωβρίου 2003 (metrafenone) και στην Επιτροπή στις 15 Μαΐου 2001 (Bacillus subtilis), στις 5 Μαρτίου 2001 (spinosad) και στις 21 Ιανουαρίου 2002 (thiamethoxam) αντίστοιχα.

               (6)

               Όσον αφορά την ουσία metrafone, η έκθεση αξιολόγησης εξετάστηκε από τα κράτη μέλη και την ΕΑΑΤ στο πλαίσιο της ομάδας εργασίας «Αξιολόγηση» και υποβλήθηκε στην Επιτροπή στις 18 Ιανουαρίου 2005 υπό τη μορφή επιστημονικής έκθεσης της ΕΑΑΤ για την ουσία metrafone (6). Η έκθεση αξιολόγησης εξετάστηκε από τα κράτη μέλη και την Ευρωπαϊκή Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Όσον αφορά τις ουσίες Bacillus subtilis, spinosad και thiamethoxam, τα σχέδια εκθέσεων αξιολόγησης εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η εξέταση ολοκληρώθηκε στις 14 Ιουλίου 2006 υπό τη μορφή έκθεσης ανασκόπησης της Επιτροπής για τις ουσίες metrafenone, Bacillus subtilis, spinosad και thiamethoxam.

               (7)

               Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν τις εν λόγω δραστικές ουσίες διαπιστώθηκε ότι μπορεί να αναμένεται ότι, σε γενικές γραμμές, πληρούνται οι απαιτήσεις που καθορίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου, είναι σκόπιμο να καταχωριστούν οι ουσίες metrafenone, Bacillus subtilis, spinosad και thiamethoxam στο παράρτημα I της ανωτέρω οδηγίας, για να διασφαλιστεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν τις εν λόγω δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.

               (8)

               Με την επιφύλαξη των υποχρεώσεων που προβλέπονται στην οδηγία 91/414/ΕΟΚ ως συνέπεια της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να εξετάζουν τις υφιστάμενες προσωρινές εγκρίσεις φυτοπροστατευτικών προϊόντων που περιέχουν τις ουσίες metrafenone, Bacillus subtilis, spinosad ή thiamethoxam, ώστε να εξασφαλίζεται ότι πληρούνται οι απαιτήσεις που ορίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που προβλέπονται στο παράρτημα I. Τα κράτη μέλη πρέπει να μετατρέπουν τις υφιστάμενες προσωρινές εγκρίσεις σε πλήρεις εγκρίσεις, να τις τροποποιούν ή να τις ανακαλούν σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία θα πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (9)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν έως τις 31 Ιουλίου 2007 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Αυγούστου 2007.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Τα κράτη μέλη αποφασίζουν περί του τρόπου με τον οποίο θα διατυπώσουν την εν λόγω παραπομπή.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις υφιστάμενες άδειες κυκλοφορίας φυτοπροστατευτικών προϊόντων που περιέχουν metrafenone, Bacillus subtilis, spinosad ή thiamethoxam ως δραστικές ουσίες έως τις 31 Ιουλίου 2007. Έως την ημερομηνία αυτή επαληθεύουν, ιδίως, εάν πληρούνται οι όροι του παραρτήματος I της εν λόγω οδηγίας σχετικά με τις ουσίες metrafenone, Bacillus subtilis, spinosad ή thiamethoxam, αντίστοιχα, με εξαίρεση όσα προσδιορίζονται στο μέρος B της καταχώρισης αυτών των δραστικών ουσιών, και εάν ο κάτοχος της άδειας διαθέτει ή έχει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας σύμφωνα με τους όρους του άρθρου 13 παράγραφος 2.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει metrafenone ή Bacillus subtilis ή spinosad ή thiamethoxam, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 31 Ιανουαρίου 2007 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με τις ουσίες metrafenone, Bacillus subtilis, spinosad ή thiamethoxam. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από αυτή τη διαπίστωση, τα κράτη μέλη:

               α)

               σε περίπτωση που ένα προϊόν περιέχει metrafenone ή Bacillus subtilis ή spinosad ή thiamethoxam ως τη μόνη δραστική ουσία, κατά περίπτωση, τροποποιούν ή ανακαλούν την άδεια έως τις 31 Ιουλίου 2008 το αργότερο· ή

               β)

               σε περίπτωση που ένα προϊόν περιέχει metrafenone ή Bacillus subtilis ή spinosad ή thiamethoxam ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 31 Ιουλίου 2008 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Φεβρουαρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 14 Φεβρουαρίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/136/ΕΚ της Επιτροπής (ΕΕ L 349 της 12.12.2006, σ. 42).

      (2)  ΕΕ L 43 της 18.2.2003, σ. 45.

      (3)  ΕΕ L 2 της 5.1.2001, σ. 25.

      (4)  ΕΕ L 64 της 11.3.2000, σ. 24.

      (5)  ΕΕ L 57 της 2.3.2000, σ. 35.

      (6)  Επιστημονική έκθεση ΕΑΑΤ (2006)58, 1-72, Conclusion regarding the peer review of the pesticide risk assessment of the active substance metrafenone (Συμπέρασμα σχετικά με την εξέταση από ομότιμους ειδικούς της αξιολόγησης κινδύνου από φυτοφάρμακα όσον αφορά τη δραστική ουσία metrafenone (Τελική μορφή: 13 Ιανουαρίου 2006).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθενται οι ακόλουθες σειρές:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρησης

                     Ειδικές διατάξεις

                     «139

                     Metrafenone
                     Αριθ. CAS: 220899-03-6
                     Αριθ. CIPAC: 752

                     βρωμο-2,3,4,6-τετραμεθοξυ-2, 6-διμεθυλοβενζοφαινόνη

                     ≥ 940 g/kg

                     1 Φεβρουαρίου 2007

                     31 Ιανουαρίου 2017

                     ΜΕΡΟΣ Α
                     Μπορεί να επιτρέπεται η χρήση της μόνον ως μυκητοκτόνου.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την metrafenone, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 14 Ιουλίου 2006.
                     Τα κράτη μέλη πληροφορούν την Επιτροπή σύμφωνα με το άρθρο 13 παράγραφος 5 σχετικά με την προδιαγραφή του τεχνικού υλικού όπως παράγεται για εμπορικούς σκοπούς.

                     140

                     Bacillus subtilis
                     (Cohn 1872)
                     Στέλεχος QST 713, πανομοιότυπο με το στέλεχος AQ 713
                     Αριθμός συλλογής καλλιεργειών: NRRL B -21661
                     Αριθ. CIPAC: δεν έχει χορηγηθεί

                     Δεν ισχύει

                     1 Φεβρουαρίου 2007

                     31 Ιανουαρίου 2017

                     ΜΕΡΟΣ Α
                     Μπορεί να επιτρέπεται η χρήση της μόνον ως μυκητοκτόνου.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την Bacillus subtilis, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 14 Ιουλίου 2006.

                     141

                     Spinosad
                     Αριθ. CAS: 131929-60-7 (Spinosyn A)
                     131929-63-0 (Spinosyn D)
                     Αριθ. CIPAC: 636

                                    Spinosyn A:

                                 (2R,3aS,5aR,5bS,9S,13S,14R, 16aS,16bR)-2-(6-δεοξυ-2,3,4-τρι-O-μεθυλο-α-L-μαννοπυρανοζυλοξυ)-13-(4-διμεθυλαμινο-2,3,4,6-τετραδεοξυ-β-D-ερυθροπυραζονυλοξυ)-9-αιθυλο-2,3,3a,5a,5b,6,7,9,10,11,12,13,14,15,16a,16b-δεκαεξαϋδρο-14-μεθυλ-1H-8-οξακυκλοδωδεκα[b]as-ινδακενο-7,15-διόνη

                                    Spinosyn D:

                                 (2S,3aR,5aS,5bS,9S,13S,14R,16aS,16bS)-2-(6-δεοξυ-2,3,4-τρι-O-μεθυλο-α-L-μαννοπυραζυλοξυ)-13-(4-διμεθυλαμινο-2,3,4,6-τετραδεοξυ-β-D-ερυθροπυρανοζυλοξυ)-9-αιθυλο-2,3,3a,5a,5b,6,7,9,10,11,12,13,14,15,16a,16b-δεκαεξαϋδρο-4,14-διμεθυλο-1H-8-οξυκυκλοδωδεκα[b]as-ινδακενο-7,15-διόνη

                           Το spinosad είναι μείγμα 50-95 % spinosyn A και 5-50 % spinosyn D

                     ≥ 850 g/kg

                     1 Φεβρουαρίου 2007

                     31 Ιανουαρίου 2017

                     ΜΕΡΟΣ Α
                     Επιτρέπεται να χρησιμοποιείται μόνον ως εντομοκτόνο.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία spinosad, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 14 Ιουλίου 2006.
                     Στη συνολική αυτή εκτίμηση τα κράτη μέλη οφείλουν:

                                 —

                                 να αποδίδουν ιδιαίτερη προσοχή στην προστασία των υδρόβιων οργανισμών·

                                 —

                                 να αποδίδουν ιδιαίτερη προσοχή στον κίνδυνο για τους γαιοσκώληκες όταν η ουσία χρησιμοποιείται σε θερμοκήπια.

                           Οι όροι χρήσης πρέπει να περιλαμβάνουν, κατά περίπτωση, μέτρα άμβλυνσης του κινδύνου.

                     142

                     Thiamethoxam
                     Αριθ. CAS: 153719-23-4
                     Αριθ. CIPAC: 637

                     (E,Z)-3-(2-χλωρο-1,3-θειαζολ-5-υλομεθυλο)-5-μεθυλο-1,3,5-οξαδιαζιναν-4-υλιδενο-N-(νιτρο)αμίνη

                     ≥ 980 g/kg

                     1 Φεβρουαρίου 2007

                     31 Ιανουαρίου 2017

                     ΜΕΡΟΣ Α
                     Επιτρέπεται να χρησιμοποιείται μόνον ως εντομοκτόνο.
                     ΜΕΡΟΣ B
                     Για την εφαρμογή των ενιαίων αρχών του παραρτήματος VI, πρέπει να λαμβάνονται υπόψη τα συμπεράσματα της έκθεσης ανασκόπησης για την thiamethoxam και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων, στις 14 Ιουλίου 2006.
                     Στη συνολική αυτή εκτίμηση τα κράτη μέλη οφείλουν

                                 —

                                 να δίνουν ιδιαίτερη προσοχή στο ενδεχόμενο μόλυνσης των υπόγειων υδάτων, ιδίως από τη δραστική ουσία και τους μεταβολίτες της NOA 459602, SYN 501406 και CGA 322704, όταν αυτή η δραστική ουσία χρησιμοποιείται σε περιοχές με ευπαθές έδαφος ή/και ευπαθείς κλιματολογικές συνθήκες·

                                 —

                                 να αποδίδουν ιδιαίτερη προσοχή στην προστασία των υδρόβιων οργανισμών·

                                 —

                                 να δίνουν ιδιαίτερη προσοχή στο μακροπρόθεσμο κίνδυνο για τα μικρά χορτοφάγα ζώα, εάν η ουσία χρησιμοποιείται για επεξεργασία σπόρων.

                           Οι όροι χρήσης πρέπει να περιλαμβάνουν, κατά περίπτωση, μέτρα άμβλυνσης του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31989L0299

Οδηγία 89/299/ΕΟΚ του Συμβουλίου της 17ης Απριλίου 1989 σχετικά με τα ίδια κεφάλαια των πιστωτικών ιδρυμάτων

Επίσημη Εφημερίδα αριθ. L 124 της 05/05/1989 σ. 0016 - 0020 Φινλανδική ειδική έκδοση: Κεφάλαιο 6 τόμος 2 σ. 0211  Σουηδική ειδική έκδοση: Κεφάλαιο 6 τόμος 2 σ. 0211

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Απριλίου 1989 σχετικά με τα ίδια κεφάλαια των πιστωτικών ιδρυμάτων ( 89/299/ΕΟΚ ) ΤΟ ΣΥΜΒΟΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψή :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2 πρώτη και τρίτη φράση,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι κοινοί βασικοί κανόνες για τα ίδια κεφάλαια των πιστωτικών ιδρυμάτων αποτελούν θεμελιώδη παράγοντα για την ολοκλήρωση της εσωτερικής ογοράς στον τραπεζικό τομέα, επειδή τα ίδια κεφάλαια χρησιμεύουν για τη διασφάλιση της συνέχειας της δραστηριότητας  των πιστωτικών ιδρυμάτων και για την προστασία των αποταμιεύσεων  ότι η εναρμόνιση αυτή θα ενισχύσει την εποπτεία που ασκείται στα πιστωτικά ιδρύματα και θα προωθήσει τις υπόλοιπες συντονιστικές δραστηριότητες που πραγματοποιούνται στον τραπεζικό τομέα,  ιδίως όσον αφορά τον έλεγχο των μεγάλων κινδύνων και το λόγο φερεγγυότητας  ότι οι εν λόγω κανόνες πρέπει να εφαρμόζονται σε όλα τα πιστωτικά ιδρύματα στα οποία έχει χορηγηθεί άδεια λειτουργίας στην Κοινότητα  ότι τα ίδια κεφάλαια ενός πιστωτικού ιδρύματος μπορούν να συντελούν στην κάλυψη των ζημιών που δεν καλύπτονται επαρκώς από τα κέρδη  ότι τα ίδια κεφάλαια χρησιμεύουν επίσης στις αρμόδιες αρχές ως σημαντικό μέτρο σύγκρισης για την εκτίμηση ιδίως της  φερεγγυότητας των πιστωτικών ιδρυμάτων και για άλλους εποπτικούς σκοπούς  ότι, επειδή σε μια κοινή τραπεζική αγορά τα πιστωτικά ιδρύματα βρίσκονται σε άμεσο ανταγωνισμό μεταξύ τους, οι ορισμοί και οι κανόνες σχετικά με τα ίδια κεφάλαια πρέπει να είναι ισοδύναμοι  ότι, γι' αυτό το σκοπό, τα κριτήρια καθορισμού της σύνθεσης των ιδίων κεφαλαίων δεν πρέπει να επαφίενται αποκλειστικά στα κράτη μέλη  ότι, με τη θέσπιση αυτών των κοινών βασικών κανόνων, εξυπηρετείται καλύτερα το συμφέρον της  κοινότητας μέσω της αποφυγής στρεβλώσεων του ανταγωνισμού και ενισχύεται ταυτόχρονα ο τραπεζικός τομέας της Κοινότητας  ότι ο ορισμός που δίνεται με την παρούσα οδηγία προβλέπει ένα ανώτατο όριο στοιχείων και περιοριστικών ποσών, αφήνοντας σε κάθε κράτος μέλος την ευχέρεια να χρησιμοποιεί το σύνολο ή μέρος των στοιχείων αυτών ή να θεσπίζει χαμηλότερα ανώτατα όρια για τα  εν λόγω περιοριστικά ποσά   ότι η παρούσα οδηγία διευκρινίζει τα κριτήρια στα οποία πρέπει να ανταποκρίνονται ορισμένα στοιχεία των ιδίων κεφαλαίων, ενώ τα κράτη μέλη παραμένουν ελεύθερα να εφαρμόσουν αυστηρότερες διατάξεις  ότι, σε ένα πρώτο στάδιο, αυτοί οι κοινοί βασικοί κανόνες προσδιορίζονται με αρκετά γενικούς όρους ώστε να συμπεριλάβουν το σύνολο των στοιχείων που συνιστούν τα ίδια κεφάλαια στα διάφορα κράτη μέλη  ότι η παρούσα οδηγία διακρίνει, βάσει ποιοτικών κριτηρίων, μεταξύ των στοιχείων των ιδίων κεφαλαίων τα οποία συνιστούν τα βασικά ίδια κεφάλαια, αφενός, και των στοιχείων τα οποία συνιστούν τα συμπληρωματικά ίδια κεφάλαια, αφετέρου  ότι αναγνωρίζεται ότι, λόγω της ιδιαίτερης φύσης των κεφαλαίων για γενικούς τραπεζικούς κινδύνους, το στοιχείο αυτό προσωρινά περιλαμβάνεται στα ίδια κεφάλαια χωρίς περιορισμό  ότι, ωστόσο, θα πρέπει να ληφθεί απόφαση για την οριστική του υπαγωγή το  συντομότερο δυνατόν μετά την έναρξη ισχύος των μέτρων εφαρμογής της παρούσας οδηγίας  ότι η απόφαση αυτή θα πρέπει να ληφθεί λαμβάνοντας υπόψη τα πορίσματα των σχετικών συζητήσεων σε ευρύτερο διεθνές επίπεδο  ότι, προκειμένου να ληφθεί υπόψη το γενονός ότι τα στοιχεία τα οποία συνιστούν τα συμπληρωματικά ίδια κεφάλαια δεν είναι της ίδιας ποιότητας με τα στοιχεία τα οποία συνιστούν τα βασικά ίδια κεφάλαια, το ύψος των συμπληρωματικών κεφαλαίων που  περιλαμβάνονται στα ίδια κεφάλαια δεν πρέπει να υπερβαίνει το 100 % των βασικών ιδίων κεφαλαίων  ότι, επιπλέον, το ύψος των συμπληρωματικών κεφαλαίων που περιλαμβάνονται στα ίδια κεφάλαια δεν πρέπει να υπερβαίνει το 50 % των βασικών ιδίων κεφαλαίων  ότι, για να αποφευχθούν οι στρεβλώσεις του ανταγωνισμού, τα δημόσια πιστωτικά ιδρύματα δεν πρέπει να συνυπολογίζουν στα ίδια κεφάλαιά τους τις εγγυήσεις που τους χορηγούν τα κράτη μέλη ή οι τοπικές αρχές  ότι πρέπει, ωστόσο, να παρασχεθεί στο Βασίλειο  του Βελγίου μια μεταβατική περίοδος μέχρι τις 31 Δεκεμβρίου 1994 για να μπορέσουν τα ενδιαφερόμενα ιδρύματα να προσαρμοσθούν νέες συνθήκες, στα πλαίσια μιας αναθεώρησης του καταστατικού τους  ότι, όταν, στα πλαίσια της εποπτείας, είναι αναγκαίο να προσδιοριστεί η έκταση των ενοποιημένων ιδίων κεφαλαίων ομίλου πιστωτικών ιδρυμάτων, ο υπολογισμός αυτός γίνεται σύμφωνα με την οδηγία 83/350/ΕΟΚ του Συμβουλίου της 13ης Ιουνίου 1983 για την  εποπτεία των πιστωτικών ιδρυμάτων σε ενοποιημένη βάση^(4 )  ότι η εν λόγω οδηγία αφήνει στα κράτη μέλη, όσον αφορά τις τεχνικές λεπτομέρειες εφαρμογής της, περιθώρια ερμηνείας, τα οποία πρέπει να χρησιμοποιούνται σύμφωνα με το πνεύμα της παρούσας  οδηγίας  ότι έχουν ήδη αρχίσει εργασίες για την αναθεώρηση της εν λόγω οδηγίας, με στόχο την καλύτερη εναρμόνιση των σχετικών ρυθμίσεων   ότι η ακριβής λογιστική μέθοδος που θα εφαρμόζεται για τον προσδιορισμό των ιδίων κεφαλαίων πρέπει να λάβει υπόψη τις διατάξεις της οδηγίας 86/635/ΕΟΚ του Συμβουλίου της 8ης Δεκεμβρίου 1986 για τους ετήσιους και τους ενοποιημένους λογαριασμούς των  τραπεζών και των λοιπών χρηματοπιστωτικών ιδρυμάτων^(5 ), στην οποία έχουν ενσωματωθεί ορισμένες προσαρμογές των διατάξεων της οδηγίας 83/349/ΕΟΚ του Συμβουλίου της 13ης Ιουνίου 1983, που βασίζεται στο άρθρο 54 παράγραφος 3 στοιχείο ζ ) της συνθήκης, για  τους ενοποιημένους λογαριασμούς^(6 ), όπως τροποποιήθηκε από την πράξη προσχώρησης της Ισπανίας και της Πορτογαλίας  ότι, ενόψει της μεταφοράς των διατάξεων των εν λόγω οδηγιών στην εσωτερική έννομη τάξη των κρατών μελών, η εφαρμογή συγκεκριμένης  λογιστικής μεθόδου για τον προσδιορισμό των ιδίων κεφαλαίων επαφίεται στη διακριτική ευχέρεια των κρατών μελών  ότι η παρούσα οδηγία εντάσσεται στα πλαίσια της διεθνούς προσπάθειας που έχει αναληφθεί, σε ευρύτερη κλίμακα, με στόχο την προσέγγιση των κανόνων που ισχύουν στις σημαντικότερες χώρες όσον αφορά την επάρκεια των ιδίων κεφαλαίων  ότι τα μέτρα που θα ληφθούν προς εφαρμογή των ορισμών της παρούσας οδηγίας πρέπει να τεθούν σε ισχύ το αργότερο ταυτόχρονα με τα μέτρα εφαρμογής της μελλοντικής οδηγίας εναρμόνισης του λόγου φερεγγυότητας  ότι η Επιτροπή πρόκειται να εκπονήσει έκθεση και να εξετάζει περιοδικά την παρούσα οδηγία με σκοπό να ενισχύει τις διατάξεις της για την επίτευξη περαιτέρω σύγκλισης προς ένα κοινό ορισμό των ιδίων κεφαλαίων  ότι η σύγκλιση αυτή θα επιτρέψει την  καλύτερη ευθυγράμμιση των ιδίων κεφαλαίων των πιστωτικών ιδρυμάτων της κοινότητας  ότι θα καταστεί, ενδεχομένως, αναγκαίο να γίνουν στην παρούσα οδηγία ορισμένες τεχνικές και ορολογικές αναπροσαρμογές προκειμένου να ληφθεί υπόψη η ταχεία εξέλιξη των χρηματοπιστωτικών αγορών  ότι το Συμβούλιο, αναμένοντας να του υποβάλει η Επιτροπη  πρόταση που να λαμβάνει υπόψη τις ιδιαιτερότητες του τραπεζικού τομέα και να επιτρέπει τη θέσπιση μιας καλύτερα προσαρμοσμένης διαδικασίας για την εκτέλεση της παρούσας οδηγίας, επιφυλάσσεται να λάβει τα μέτρα αυτά,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Πεδίο εφαρμογής 1 .  ιΟταν ένα κράτος μέλος θεσπίζει με νομοθετική, κανονιστική ή διοικητική πράξη και κατ' εφαρμογήν της κοινοτικής νομοθεσίας που διέπει τη συνετή εποπτεία ( prudential supervision ) που πρέπει να ασκείται επί των ενεργών πιστωτικών ιδρυμάτων, μια  διάταξη που χρησιμοποιεί τον όρο ίδια  κεφάλαια ή αναφέρεται στην έννοια αυτή, φροντίζει ώστε ο εν λόγω όρος ή η έννοια αυτή να είναι ευθυγραμμισμένος/η με τον ορισμό που δίνεται στα ακόλουθα άρθρα .  2 .  Για τους σκοπούς της παρούσας, ως πιστωτικά ιδρύματα θεωρούνται τα ιδρύματα εκείνα στα οποία εφαρμόζεται η οδηγία 77/780/ΕΟΚ^(7 ), όπως τροποποιήθηκε τελευταία από την οδηγία 86/524/ΕΟΚ^(8 ).  Άρθρο 2 Γενικές αρχές 1 .  Υπό την επιφύλαξη των περιορισμών που προβλέπονται στο άρθρο 6, τα μη ενοποιημένα ίδια κεφάλαια των πιστωτικών ιδρυμάτων αποτελούνται από τα σημεία που παρατίθενται κατωτέρω :   1 . ^το κεφάλαιο κατά την έννοια του άρθρου 22 της οδηγίας 86/635/ΕΟΚ, εφόσον έχει καταβληθεί, στο οποίο προστίθεται η διαφορά από την έκδοση μετοχών υπέρ το άρτιον, εξαιρουμένων όμως των σωρευτικών προνομιούχων μετοχών   2 . ^τα αποθεματικά κατά την έννοια του άρθρου 23 της οδηγίας 86/635/ΕΟΚ και τα αποτελέσματα του προηγούμενου έτους που μεταφέρονται μέσω της διάθεσης του τελικού αποτελέσματος . Τα κράτη μέλη μπορούν να επιτρέπουν το συνυπολογισμό των προσωρινών κερδών,  προτού ληφθεί ακόμη επίσημα η σχετική απόφαση, μόνο εάν τα κέρδη αυτά έχουν ελεγχθεί από άτομα αρμόδια για τον έλεγχο των λογιστικών βιβλίων και εάν οι αρμόδιες αρχές λάβουν ικανοποιητικές αποδείξεις ότι το ύψος τους έχει εκτιμηθεί σύμφωνα με τις αρχές  που ορίζονται στην οδηγία 86/635/ΕΟΚ και είναι καθαρό από κάθε προβλέψιμη επιβάρυνση και πρόβλεψη για μερίσματα   3 . ^τα αποθεματικά αναπροσαρμογής κατά την έννοια του άρθρου 33 της οδηγίας 78/660/ΕΟΚ του Συμβουλίου της 25ης Ιουλίου 1978, που βασίζεται στο άρθρο 3 περίπτω - ση ζ ) της συνθήκης περί των ετησίων λογαριασμών εταιρειών ορισμένων μορφών^(9 ), όπως τροποποιήθηκε τελευταία από την οδηγία 84/569/ΕΟΚ^(10 )   4 . ^τα κεφάλαια για γενικούς τραπεζικούς κινδύνους κατά την έννοια του άρθρου 38 της οδηγίας 86 /635/ΕΟΚ   5 . ^τις διορθώσεις αξίας κατά την έννοια του άρθρου 37 παράγραφος 2 της οδηγίας 86/635/ΕΟΚ   6 . ^τα άλλα στοιχεία κατά την έννοια του άρθρου 3   7 . ^τις αναλήψεις υποχρεώσεων των μελών των πιστωτικών ιδρυμάτων που έχουν συσταθεί υπό μορφή συνεταιριστικής εταιρείας και τις αλληλέγγυες υποχρεώσεις των δανειζομένων από ορισμένα ιδρύματα οργανωμένα υπό μορφή ταμείων, τα οποία αναφέρει το άρθρο 4  παράγραφος 1   8 . ^τις σωρευτικές προνομιούχες μετοχές καθορισμένης διάρκειας καθώς και τα δάνεια μειωμένης εξασφάλισης που έχουν ληφθεί, κατά την έννοια του άρθρου 4 παράγραφος 3 .   Αφαιρούνται τα κατωτέρω σημεία, όπως ορίζεται στο άρθρο 6 :   9 . ^η λογιστική αξία των ιδίων μετοχών τις οποίες κατέχει το πιστωτικό ίδρυμα  10 . ^άυλα στοιχεία του ενεργητικού, κατά την έννοια του άρθρου 4 "ενεργητικό", σημείο 9 της οδηγίας 86/635/ΕΟΚ  11 . ^τα σημαντικά αρνητικά αποτελέσματα της τρέχουσας χρήσης  12 . ^οι συμμετοχές σε άλλα πιστωτικά ιδρύματα και χρηματοδοτικά ιδρύματα που ξεπερνούν το 10 % του κεφαλαίου των ιδρυμάτων αυτών, καθώς και οι απαιτήσεις μειωμένης εξασφάλισης και τα αξιόγραφα που αναφέρει το άρθρο 3, τα οποία κατέχει το πιστωτικό  ίδρυμα επί πιστωτικών ιδρυμάτων και χρηματοδοτικών ιδρυμάτων στα οποία συμμετέχει σε ποσοστό μεγαλύτερο του 10 % του κεφαλαίου τους .  Σε περίπτωση προσωρινής κατοχής μετοχών σε άλλο πιστωτικό ίδρυμα ή χρηματοδοτικό ίδρυμα με σκοπό επιχείρηση οικονομικής βοήθειας για ανασυγκρότηση και διάσωση του εν λόγω ιδρύματος, οι αρχές ελέγχου μπορούν να εγκρίνουν παρεκκλίσεις από τη διάταξη  αυτή  13 . ^οι συμμετοχές σε άλλα πιστωτικά ιδρύματα ή χρηματοδοτικά ιδρύματα που είναι μικρότερες από ή ίεες προς το 10 % του κεφαλαίου των ιδρυμάτων αυτών καθώς και οι απαιτήσεις μειωμένης εξασφάλισης και τα αξιόγραφα που αναφέρει το άρθρο 3, τα οποία  κατέχει το πιστωτικό ίδρυμα επί πιστωτικών ιδρυμάτων ή χρηματοδοτικών ιδρυμάτων εκτός εκείνων που αναφέρει το σημείο 12 για το ποσό του συνόλου αυτών των συμμετοχών, των απαιτήσεων μειωμένης εξασφάλισης και των αξιογράφων το οποίο ξεπερνά το 10 % των  ιδίων κεφαλαίων υπολογιζομένων πριν από την αφαίρεση των στοιχείων 12 και 13 του πιστωτικού ιδρύματος .  Μέχρις ότου συντονιστούν, σε μεταγενέστερο στάδιο, οι διατάξεις σχετικά με την ενοποίηση, τα κράτη μέλη μπορούν να προβλέπουν ότι, για τον ενδεχόμενο υπολογισμό των μη ενοποιημένων ίδιων κεφαλαίων, οι μητρικές επιχειρήσεις που υπόκεινται σε εποπτεία σε  ενοποιημένη βάση, μπορούν να μην αφαιρούν τις συμμετοχές τους σε άλλα πιστωτικά ιδρύματα ή χρηματοδοτικά ιδρύματα που περιλαμβάνονται στην ενοποίηση . Η διάταξη αυτή ισχύει για το σύνολο των κανόνων προνοίας ( prudential rules ) που έχουν εναρμονιστεί με  κοινοτικές πράξεις .  2 .  Η έννοια των ιδίων κεφαλαίων, όπως ορίζεται στην παράγραφο 1 σημεία 1 έως 8, περιλαμβάνει ένα μέγιστο αριθμό στοιχείων και ποσών . Η χρησιμοποίηση αυτών των στοιχείων και ο καθορισμός κατώτερων ορίων, καθώς και η αφαίρεση άλλων στοιχείων εκτός από  εκείνα που απαριθμούνται στην παράγραφο 1 σημεία 9 έως 13, επαφίενται στην εκτίμηση των κρατών μελών . Ωστόσο, τα κράτη μέλη πρέπει να αποβλέπουν σε αυξημένη σύγκλιση με στόχο την επίτευξη ενός κοινού ορισμού των ιδίων κεφαλαίων .  Γι' αυτό το σκοπό, το αργότερο τρία έτη μετά την ημερομηνία που προβλέπει το άρθρο 9 παράγραφος 1, η Επιτροπή θα υποβάλει έκθεση σχετικά με την εφαρμογή της παρούσας οδηγίας στο Ευρωπαϊκό Κοινοβούλιο και το Συμβούλιο, συνοδευόμενη, ενδεχομένως, από τις  προτάσεις και τροποποιήσεις που θα κρίνει αναγκαίες . Πέντε έτη το αργότερο μετά την ημερομηνία που προβλέπεται στο άρθρο 9 παράγραφος 1, το Συμβούλιο, αποφασίζοντας με ειδική πλειοψηφία, μετά από πρόταση της Επιτροπής, σε συνεργασία με το Ευρωπαϊκό  Κοινοβούλιο και ύστερα από διαβούλευση με την Οικονομική και Κοινωνική Επιτροπή, θα εξετάσει τον ορισμό των ιδίων κεφαλαίων με σκοπό την ενιαία εφαρμογή του κοινού ορισμού .  3 .  Τα στοιχεία που απαριθμούνται στην παράγραφο 1 σημεία 1 έως 5, πρέπει να είναι πλήρως και παραχρήμα διαθέσιμα απότο πιστωτικό ίδρυμα προς κάλυψη των κινδύνων ή των ζημιών, κατά τη στιγμή της επέλευσής τους . Το ποσόν τους πρέπει να είναι μειωμένο από  κάθε φορολογική επιβάρυνση που είναι δυνατόν να προβλεφθεί κατά το χρόνο του υπολογισμού του, ή να προσαρμόζεται καταλλήλως στο μέτρο που η επιβάρυνση αυτή μειώνει το ποσό μέχρι το οποίο τα στοιχεία αυτά ενδέχεται να χρησιμοποιηθούν για την κάλυψη  κινδύνων ή ζημιών .  Άρθρο 3 Άλλα στοιχεία κατά την έννοια του άρθρου 2 παράγραφος 1 σημείο 6 1 .  Η έννοια των ιδίων κεφαλαίων την οποία χρησιμοποιεί ένα κράτος μέλος μπορεί να περιέχει άλλα στοιχεία εφόσον, ανεξάρτητα από τη νομική ή λογιστική ονομασία τους, έχουν τα ακόλουθα χαρακτηριστικά :  α ) ^βρίσκονται στην ελεύθερη διάθεση του πιστωτικού ιδρύματος για την κάλυψη των συνήθων τραπεζικών κινδύνων, όταν η έκταση των ζημιών ή των μειώσεων αξίας δεν έχει ακόμη προσδιοριστεί  β ) ^η ύπαρξή τους εμφαίνεται στις εσωτερικές λογιστικές εγγραφές  γ ) ^το ποσό τους καθορίζεται από τη διοίκηση του πιστωτικού ιδρύματος, επαληθεύεται από ανεξάρτητους ελεγκτές, γνωστοποιείται στις αρμόδιες αρχές και τελεί υπό την εποπτεία των αρχών αυτών . ιΟσον αφορά τον έλεγχο, μπορεί να θεωρηθεί ότι η εσωτερική  επαλήθευση ανταποκρίνεται προσωρινά στις προαναφερόμενες προϋποθέσεις έως ότου εφαρμοστούν κοινοτικές διατάξεις που θα καθιστούν υποχρεωτική την εξωτερική επαλήθευση .  2 .  Ως άλλα στοιχεία μπορούν επίσης να θεωρηθούν και τίτλοι μη καθορισμένης διάρκειας και άλλα αξιόγραφα, εφόσον πληρούν τις ακόλουθες προϋποθέσεις :  α ) ^δεν επιτρέπεται να εξοφληθούν με πρωτοβουλία του κομιστή ή χωρίς προηγούμενη σύμφωνη γνώμη της εποπτεύουσας αρχής  β ) ^η σύμβαση έκδοσης πρέπει να προβλέπει ότι το πιστωτικό ίδρυμα έχει τη δυνατότητα να αναβάλει την πληρωμή των τόκων του δανείου  γ ) ^οι απαιτήσεις του δανειστή έναντι του δανειζομένου πιστωτικού ιδρύματος κατατάσσονται στο σύνολό τους μετά τις απαιτήσεις όλων των άλλων πιστωτών, οι απαιτήσεις των οποίων δεν είναι απαιτήσεις μειωμένης εξασφάλισης  δ ) ^τα έγγραφα στα οποία βασίζεται η έκδοση των τίτλων πρέπει να προβλέπουν ότι το χρέος και οι μη καταβληθέντες τόκοι είναι δυνατόν να διατεθούν για την απόσβεση ζημιών, ενώ το πιστωτικό ίδρυμα έχει τη δυνατότητα να εξακολουθεί να ασκεί τις  δραστηριότητές του  ε ) ^λαμβάνονται υπόψη μόνον τα ποσά τα οποία έχουν πράγματι καταβληθεί .  Συμπληρωματικά, οι σωρευτικές προνομιούχες μετοχές εκτός από τις προβλεπόμενες στο άρθρο 2 παράγραφος 1 σημείο 8 .  Άρθρο 4 1 .  Οι αναλήψεις υποχρεώσεων των μελών των πιστωτικών ιδρυμάτων τα οποία έχουν συσταθεί υπό μορφή συνεταιριστικών εταιρειών, που αναφέρει το άρθρο 2 παράγραφος 1 σημείο 7, αποτελούνται από το κεφάλαιο που δεν έχουν κληθεί να καταβάλουν τα μέλη  αυτών των εταιρειών καθώς και από τις νομίμως ανειλημμένες υποχρεώσεις των μελών των εν λόγω εταιρειών να πραγματοποιούν, σε περίπτωση που αυτό το πιστωτικό ίδρυμα θα υποστεί ζημία, συμπληρωματικές καταβολές που δεν πρόκειται να τους αποδοθούν . Στην  περίπτωση αυτή, η καταβολή των εν λόγω ποσών θα πρέπει να είναι αμέσως απαιτητή .  Με τα ανωτέρω στοιχεία εξομοιούνται οι αλληλέγγυες υποχρεώσεις των δανειζομένων από πιστωτικά ιδρύματα οργανωμένα υπό μορφή ταμείων .  ιΟλα αυτά τα στοιχεία μπορούν να περιλαμβάνονται στα ίδια κεφάλαια εφόσον, σύμφωνα με την εθνική νομοθεσία, συνυπολογίζονται ως ίδια κεφάλαια των ιδρυμάτων της κατηγορίας αυτής .  2 .  Τα κράτη μέλη δεν περιλαμβάνουν στα ίδια κεφάλαια των δημόσιων πιστωτικών ιδρυμάτων τις εγγυήσεις που τα ίδια ή οι αρχές τους χορηγούν στα εν λόγω ιδρύματα .  Ωστόσο, το Βασίλειο του Βελγίου εξαιρείται από την υποχρέωση αυτή μέχρι τις 31 Δεκεμβρίου 1994 .  3 .  Τα κράτη μέλη ή οι αρμόδιες αρχές μπορούν να περιλάβουν στα ίδια κεφάλαια τις σωρευτικές προνομιούχες μετοχές καθορισμένης διάρκειας που αναφέρονται στο άρθρο 2 παράγραφος 1 σημείο 8, καθώς και τα δάνεια μειωμένης εξασφάλισης που αναφέρονται στην αυτή διάταξη, μόνον εάν πράγματι υπάρχουν δεσμευτικές συμφωνίες βάσει των οποίων, σε περίπτωση πτώχευσης ή εκκαθάρισης του πιστωτικού ιδρύματος, τα δάνεια αυτά  κατατάσσονται μετά τις απαιτήσεις όλων των άλλων πιστωτών και δεν εξοφλούνται παρά μετά την εξόφληση όλων των άλλων εκκρεμούντων τη στιγμή εκείνη χρεών .  Τα εν λόγω δάνεια μειωμένης εξασφάλισης πρέπει επίσης να ανταποκρίνονται και στα ακόλουθα κριτήρια :  α ) ^λαμβάνονται υπόψη μόνον τα ποσά τα οποία έχουν πράγματι καταβληθεί  β ) ^η αρχική διάρκειά τους πρέπει να είναι τουλάχιστον πενταετής, μετά την πάροδο της οποίας θα είναι δυνατή η εξόφληση  εάν δεν έχει καθοριστεί ημερομηνία κατά την οποία καθίσταται ληξιπρόθεσμη η οφειλή, αποδίδονται μόνον ύστερα από πενταετή  προειδοποίηση, εκτός εάν έχουν παύσει να λογίζονται ως ίδια κεφάλαια ή εάν απαιτείται τυπικά προηγούμενη σύμφωνη γνώμη των αρμόδιων αρχών για την προ της λήξεως εξόφλησή τους . Οι αρμόδιες αρχές μπορούν να επιτρέψουν την προ της λήξεως εξόφληση αυτών των  δανείων υπό τον όρο ότι η σχετική αίτηση υποβλήθηκε με πρωτοβουλία του εκδότη και ότι δεν θίγεται η φερεγγυότητα του πιστωτικού ιδρύματος  γ ) ^το ποσό μέχρι το οποίο επιτρέπεται να περιληφθούν στα ίδια κεφάλαια θα μειώνεται σταδιακά κατά την τελευταία πενταετία, πριν από την ημερομηνία λήξεως  δ ) ^στη σύμβαση δανείου δεν επιτρέπεται να συμπεριλαμβάνονται ρήτρες που να ορίζουν ότι, σε ορισμένες περιπτώσεις, εκτός από την εκκαθάριση του πιστωτικού ιδρύματος, η οφειλή καθίσταται απαιτητή πριν καταστεί ληξιπρόθεσμη .  Άρθρο 5 ιΕως ότου υπάρξει εναρμόνιση των διατάξεων που αφορούν την ενοποίηση, ισχύει η ακόλουθη ρύθμιση :  1 . ^ιΟταν ο υπολογισμός πρέπει να γίνει σε ενοποιημένη βάση, τα στοιχεία που απαριθμούνται στο άρθρο 2 παράγραφος 1 διατηρούνται για τα ενοποιημένα ποσά τους σύμφωνα με τους κανόνες που καθορίζει η οδηγία 83/350/ΕΟΚ . Επιπλέον, μπορούν να εξομοιώνονται  προς τα ενοποιημένα αποθεματικά, για τον υπολογισμό των ιδίων κεφαλαίων, τα ακόλουθα στοιχεία όταν είναι πιστωτικά (" αρνητικά "):  - η συμμετοχή της μειοψηφίας κατά την έννοια του άρθρου 21 της οδηγίας 83/349/ΕΟΚ, σε περίπτωση χρησιμοποίησης της μεθόδου της πλήρους ενοποίησης,  - η διαφορά πρώτης ενοποίησης κατά την έννοια των άρθρων 19, 30 και 31 της οδηγίας 83/349/ΕΟΚ,  - οι διαφορές εκ μετατροπής που περιλαμβάνονται στα ενοποιημένα αποθέματα, σύμφωνα με το άρθρο 39 παράγραφος 6 της οδηγίας 86/635/ΕΟΚ,  - η διαφορά που προκύπτει από την καταχώρηση ορισμένων συμμετοχών, σύμφωνα με τη μέθοδο που περιγράφεται στο άρθρο 33 της οδηγίας 83/349/ΕΟΚ .  2 . ^ιΟταν τα στοιχεία που προηγούνται είναι χρεωστικά (" θετικά "), πρέπει να αφαιρούνται κατά τον υπολογισμό των ενοποιημένων ιδίων κεφαλαίων .  Άρθρο 6 Μειώσεις και περιορισμοί 1 .  Τα στοιχεία που αναφέρονται στο άρθρο 2 παράγρα - φος 1 σημεία 3 και 5 έως 8, υπόκεινται στους ακόλου - θους περιορισμούς :  α ) ^το σύνολο των στοιχείων 3 και 5 έως 8, δεν επιτρέπεται να υπερβαίνει το 100 %, κατ' ανώτατο όριο, των στοιχείων 1 συν 2 μείον 9, 10 και 11  β ) ^το σύνολο των στοιχείων 7 και 8 δεν επιτρέπεται να υπερβαίνει ένα ανώτατο όριο που αντιστοιχεί στο 50 % των στοιχείων 1 συν 2 μείον 9, 10 και 11  γ ) ^το σύνολο των στοιχείων 12 και 13 αφαιρείται από το σύνολο των στοιχείων .  2 .  Το στοιχείο που αναφέρεται στο άρθρο 2 παράγραφος 1 σημείο 4 αποτελεί χωριστή κατηγορία . Συμπεριλαμβάνεται προσωρινώς στα ίδια κεφάλαια χωρίς περιορισμό, δεν λαμβάνεται όμως υπόψη κατά τον καθορισμό της βάσης που τίθεται ως όριο των στοιχείων που  αναφέρονται στα σημεία 3 και 5 έως 8 . Εντός έξι μηνών από την έναρξη ισχύος των μέτρων εφαρμογής της παρούσας οδηγίας, η Επιτροπή προτείνει, σύμφωνα με τη διαδικασία του άρθρου 8, την οριστική υπαγωγή του στοιχείου αυτού είτε στα βασικά είτε στα  συμπληρωματικά ίδια κεφάλεια .  3 .  Τα πιστωτικά ιδρύματα θα πρέπει να έχουν συμμορφωθεί με το όρια της παραγράφου 1 έως την ημερομηνία ενάρξεως ισχύος των μέτρων εφαρμογής της οδηγίας του Συμβουλίου για το λόγο φερεγγυότητας των πιστωτικών ιδρυμάτων και το αργότερο έως την 1η  Ιανουαρίου 1993 .  Τα πιστωτικά ιδρύματα που υπερβαίνουν τα όρια αυτά, θα πρέπει σταδιακά να μειώσουν το βαθμό στον οποίο λαμβάνονται υπόψη τα στοιχεία που αναφέρει το άρθρο 2 παράγραφος 1 σημεία 3, 5 και 8, ώστε να συμμορφωθούν με τα όρια αυτά πριν από την προαναφερόμενη  ημερομηνία .  4 .  Προσωρινά και σε έκτακτες περιπτώσεις, οι αρμόδιες αρχές μπορούν να επιτρέπουν στα πιστωτικά ιδρύματα να υπερβαίνουν τα όρια που θεσπίζονται στην παράγραφο 1 .  Άρθρο 7 Η τήρηση των προϋποθέσεων που προβλέπονται στο άρθρα 2 έως 6, πρέπει να αποδεικνύεται στις αρμόδιες αρχές, κατά ικανοποιητικό τρόπο .  Άρθρο 8 1 .  Ανεξάρτητα από την έκθεση που αναφέρεται στο άρ - θρο 2 παράγραφος 2 δεύτερο εδάφιο και, εφόσον κριθεί απαραίτητο, οι αναγκαίες τεχνικές προσαρμογές της παρούσας οδηγίας που αφορούν :  - την αποσαφήνιση των ορισμών, ώστε να εξασφαλιστεί η ομοιόμορφη εφαρμογή της οδηγίας αυτής στην Κοινότητα,  - την αποσαφήνιση των ορισμών ώστε, κατά την εφαρμογή της οδηγίας αυτής, να λαμβάνονται υπόψη οι εξελίξεις στις χρηματοπιστωτικές αγορές,  - την ευθυγράμμιση της ορολογίας και τη διατύπωση των ορισμών σύμφωνα με εκείνες των μεταγενέστερων πράξεων στον τομέα των πιστωτικών ιδρυμάτων και συναφών θεμάτων,  αποφασίζονται από το Συμβούλιο με ειδική πλειοψηφία, κατόπιν προτάσεως της Επιτροπής .  Άρθρο 9 1 .  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο κατά την ημερομηνία έναρξης ισχύος των μέτρων για την εφαρμογή της οδηγίας του Συμβουλίου  που αφορά το λόγο φερεγγυότητας των πιστωτικών ιδρυμάτων, και το αργότερο την 1η Ιανουαρίου 1993 . Ενημερώνουν αμέσως την Επιτροπή σχετικά .  2 .  Τα κράτη μέλη ανακοινώνουν στην Επιτροπή το κείμενο των κυριοτέρων διατάξεων εσωτερικού δικαίου που θεσπίζουν στον τομέκα που διέπεται από την παρούσα οδηγία .  3 .  Η ανακοίνωση που προβλέπεται στην παράγραφο 2 πρέπει να περιλαμβάνει επίσης δήλωση, συνοδευόμενη από επεξηγηματικό κείμενο, με το οποίο κοινοποιούνται στην Επιτροπή οι ειδικές διατάξεις που έχουν θεσπιστεί και τα στοιχεία τα οποία δέχονται οι  αρμόδιες αρχές τους ως εμπίπτοντα στα ίδια κεφάλαια .  Άρθρο 10 Η παρούσα οδηγία απευθύνεται στα κράτη μέλη .   Λουξεμβούργο, 17 Απριλίου 1989 .  Για το Συμβούλιο Ο Πρόεδρος C . SOLCHAGA CATALAN EWG:L000UMBG05.94 FF : 0UGR;   SETUP : 01;   Bediener : MARK;   MC : F;   Pr .: A;  Kunde : L000UMBG05                          ( 1 ) ΕΕ αριθ . C 243 της 27 . 9 . 1986, σ . 4, και ΕΕ αριθ . C 32 της 5 . 2 . 1988, σ . 2 . ( 2 ) ΕΕ αριθ . C 246 της 14 . 9 . 1987, σ . 72, και ΕΕ αριθ . C 96 της 17 . 4 . 1989 . ( 3 ) ΕΕ αριθ . C 180 της 8 . 7 . 1987, σ . 51.(4 ) ΕΕ αριθ . L 193 της 18 . 7 . 1983, σ . 18.(5 ) ΕΕ αριθ . L 372 της 31 . 12 . 1986, σ . 1 . ( 6 ) ΕΕ αριθ . L 193 της 18 . 7 . 1983, σ . 1.(7 ) ΕΕ αριθ . L 322 της 17 . 12 . 1977, σ . 30 . ( 8 ) ΕΕ αριθ . L 309 της 4 . 11 . 1986, σ . 15 . ( 9 ) ΕΕ αριθ . L 222 της 14 . 8 . 1978, σ . 11 . ( 10 ) ΕΕ αριθ . L 314 της 4 . 12 . 1984, σ . 28 .